"SAYA DAH BERTAUBAT, JANJI TAK LUKAKAN HATI ISTERI-ISTERI" - DATUK RED

Datuk Seri Adnan Abu atau lebih dikenali sebagai Datuk Red, 39, memberitahu bahawa dirinya itu sudah bertaubat dan berjanji tidak akan melukakan hati isteri-isterinya lagi terutamanya selepas isteri kedua, penyanyi Adira Suhaimi melahirkan anak mereka pada Mac depan.

Kata Datuk Red, dia mahu memberi perhatian kepada pembesaran anak-anaknya yang kini sudah memasuki tiga orang hasil perkahwinan bersama isteri pertama, Datin Syarifah Norshafila Hassim atau Datin Red.

Klik untuk gambar besar

"Kehidupan kami bahagia sekarang, saya sudah bertaubat dan berjanji tidak mahu buat hal lagi yang menyakitkan hati mereka (Adira dan isteri pertama).

"Saya mahu beri perhatian kepada zuriat-zuriat saya yang sedang membesar kerana saya seorang yang terlalu sayangkan anak dan tidak sabar menunggu kelahiran anak keempat saya," ujarnya.

Datuk Red diminta mengulas tentang persiapan menyambut cahaya mata terbaharunya hasil perkahwinan bersama Adira. Usahawan hartanah itu berkahwin dengan Adira sebagai isteri kedua di Songkhla, Thailand pada 3 Disember 2015.

ISTERI PERTAMA DATUK RED - DATIN RED

Sementara itu, Adnan berkata, dia sudah mempunyai nama untuk bakal bayi perempuannya iaitu Anggerik.

"Persiapan menyambut orang baru sudah siap sepenuhnya, namun saya beli kelengkapan secara ala kadar sahaja kerana tidak mahu berabis dan terlalu membazir.

"Nama pun saya sudah pilih iaitu Anggerik. Saya suka nama klasik seperti ini kerana ia tidak terlalu panjang sehingga 'berbelit' lidah nak sebut," katanya.

ISTERI KEDUA DATUK RED - ADIRA SUHAIMI

Sumber: mStar

Foto: Adira Suhaimi IG & Datin Red IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PROKUYA STUDIOS LEGA 'DTAB' DIPUJI MUFTI WILAYAH PERSEKUTUAN

"Mufti Wilayah Persekutuan dan beberapa tetamu yang diundang bagi memperincikan plot telefilem terbabit sebulat suara bersetuju 'Demi Tuhan Aku Bersaksi' antara telefilem terbaik dalam mengupas permasalahan sosial semasa menerusi kupasan jalan cerita mudah difahami. Barisan panel terbabit turut menyatakan pengarahnya, Eyra Rahman, dapat menyampaikan mesej yang hendak dinyatakan menerusi olahan menarik dan amat baik.

"Mereka juga menegaskan, segala sentimen negatif diperkatakan netizen sebelum ini, hingga mencetuskan polemik, lebih bersifat andaian kerana pihak terbabit belum melihat keseluruhan cerita atau memahami mesej ingin disampaikan," jelas penerbit telefilem 'Demi Tuhan Aku Bersaksi', Fadzil Zahari.

Suami kepada pelakon Yana Samsudin itu berkata maklum balas hasil pratonton di hadapan Mufti dan beberapa agamawan yang mewakili pelbagai agensi menunjukkan naskhah berkenaan tidak seperti digambarkan segelintir pihak, sekali gus diharap memberikan pencerahan kepada sesiapa yang mempertikaikan pengisiannya.

Prokuya Studios lega apabila telefilem, 'Demi Tuhan Aku Bersaksi', yang mengambil latar kisah lesbian, gay, biseksual dan transgender (LGBT) mendapat pujian Mufti Wilayah Persekutuan, Datuk Seri Dr Zulkifli Mohamad Al-Bakri.

Klik untuk gambar besar

Baru-baru ini, Prokuya Studios yang diwakili Fadzil dan penerbit eksekutifnya, Yana Samsudin, mengadakan tayangan khas telefilem berdurasi 90 minit itu di pejabat Mufti di Putrajaya bagi mendapatkan pandangan mereka selepas naskhah berkenaan dihentam teruk di laman maya.

Antara yang menontonnya ialah Ahli Jawatankuasa Majlis Perundingan Hukum Syarak Wilayah Persekutuan, Dr Kamilin Jamilin; Pengerusi Persatuan Institusi Tahfiz Negeri Selangor (PITAS), Ustaz Muhammad Hafiz Muhamad Haneefa; Ketua Pegawai Eksekutif Pusat Pungutan Zakat (PPZ) - Majlis Agama Islam Wilayah Persekutuan (MAIWP), Ustaz Ahmad Shukri Yusoff; dan Pengerusi Gabungan Persatuan Institusi Tahfiz Al-Quran Kebangsaan (PINTA) Selangor, Ustaz Mohd Dailami Che Age.

Terdahulu, gara-gara penyebaran sekeping gambar babak dan kapsyen mengelirukan yang dikeluarkan sebuah blog, satu petisyen diwujudkan di Facebook bagi mengumpulkan bantahan awal untuk menghalang penyiaran telefilem itu di RTM, bulan depan.

Gambar itu memaparkan pelakon utamanya, Shafie Naswip, membelakangi seorang lelaki, yang didakwa individu terbabit sebagai adegan liwat di pusat tahfiz, sedangkan menurut syarikat produksinya, drama berkenaan tiada langsung memuatkan unsur sedemikian.

Menerusi kenyataan dikeluarkan di laman web pejabat Mufti Wilayah Persekutuan pula, telefilem seumpama itu perlu digiatkan supaya masyarakat dapat menjadikannya sebagai sempadan dan teladan dalam mengharungi sebuah kehidupan penuh ujian.

Pada masa sama, Dr Zulkifli menitipkan pesanan, penerbit atau pengarah seelok-eloknya merujuk dahulu kepada pakar agama atau badan bertauliah lain jika membabitkan isu agama supaya kefahaman mengenai sesuatu perkara selari dengan pengisian filem atau drama ingin disampaikan.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ANZALNA SAH HAMIL, SETELAH TIGA TAHUN MENANTI

Alhamdulillah... setelah tiga tahun menanti dengan penuh sabar, akhirnya pelakon Anzalna Nasir kini sah hamil cahaya mata pertama hasil perkahwinannya dengan Hanif Zaki.

Berita baik itu dikongsikan oleh Anzalna di laman Instagram miliknya dengan memuatnaik video serta kapsyen dimana mengesahkan dia kini hamil empat bulan.

Dalam video tersebut, Anzalna membuat kejutan mengumumkan perkhabaran gembira itu kepada ahli keluarganya pada sambutan hari lahirnya, 9 Januari lalu.

Anzalna turut meluahkan rasa syukur di atas kurniaan rezeki yang diberikan selepas tiga tahun mendirikan rumah tangga.

Klik untuk gambar besar

"Saat yang paling saya nantikan. Hanya Allah yang tahu apa yang terbaik untuk hambanya dan bila masa yang sesuai untuk dikurniakan rezeki ini.

"Pada hari istimewa hari jadi saya, saya ingin berkongsikan kepada anda bahawa saya dan suami bakal menimang cahaya mata pertama.

"Benar! Jodoh, rezeki, rezeki zuriat atau ajal maut menjadi rahsia-Nya tak perlu kita mempersoalkannya. Yang penting kita berusaha, berdoa dan tawakal," tulisnya.

Bagaimanapun setakat ini, Anzalna yang mendirikan rumah tangga dengan Hanif pada 21 Februari 2016 itu masih belum mendedahkan jantina bayi pertama mereka. Anzalna dan Hanif mendirikan rumah tangga pada 21 Februari 2016.

Di ruangan komen, rata-rata netizen mengucapkan tahniah kepada pasangan tersebut dan mendoakan agar segala urusan dipermudahkan.

Tahniah kami ucapkan kepada Anzalna dan suami. Benar kata beliau, perancangan Allah SWT adalah yang terbaik. Kami mendoakan agar ibu dan bayi didalam kandungan sentiasa sihat. Amin.

ATAU KLIK DISINI UNTUK TONTON VIDEO

www.myartis.com / Sumber: Rotikaya, Beautifulnara & Instagram Anzalna Nasir

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK SERIK - ADAM AF2 SIMPAN IMPIAN KEMBALI BERUMAH TANGGA, PUNYAI ZURIAT

Pemenang tempat ketiga program realiti, Akademi Fantasia musim kedua (AF2), Adam atau nama sebenarnya Mohd Aizam Mat Saman tidak menghilangkan diri dari industri hiburan bukan kerana membawa hati luka selepas melalui episod kegagalan rumah tangga, empat tahun lalu, tetapi memperlahankan kerjaya seni kerana ingin berehat dan memberi tumpuan pada perniagaan.

Adam yang pernah mendirikan rumah tangga dengan anggota Elite, Fiza pada 2013, tetapi bercerai selepas tiga tahun bersama mengakui, dia tidak pernah menutup pintu hatinya untuk mana-mana wanita. Cuma, jodoh masih belum menyebelahinya untuk kembali berumah tangga.

"Saya menyepikan diri bukan kerana patah hati atau sengaja bersembunyi selepas perkahwinan musnah. Tiada guna mengenang perkara lalu kerana hidup perlu diteruskan. Kita hidup di atas muka bumi ini kerana Allah, manakala makhluk pula hanya mengindahkan cerita dalam kehidupan.

"Tipulah jika saya kata, selesa hidup bersendirian. Saya juga mempunyai keinginan untuk bahagia dan memiliki zuriat, tetapi masih belum ada rezeki. Sebelum ini, saya memang ada mengenali seorang wanita, tetapi hubungan kami putus di tengah jalan. Insya-Allah, jika ada jodoh, sampailah nanti," tuturnya yang mengakui, tidak serik untuk berkahwin lagi.

Klik untuk gambar besar

Ditanya mengenai kriteria wanita yang ingin dijadikan sebagai calon isteri, Adam berkata, dia tidak terlalu cerewet, malah menyerahkan jodohnya pada ketentuan takdir. Adam bagaimanapun, mengakui kegagalan rumah tangga mematangkan dirinya, malah dia banyak belajar daripada kesilapan lalu.

"Kegagalan itu sebenarnya proses pembelajaran yang membentuk saya menjadi insan lebih matang. Jika ditakdirkan bertemu jodoh semula, saya sudah tahu bagaimana mengemudi rumah tangga dengan lebih bijak, matang dan sabar," katanya.

Adam turut menyangkal, kegagalan lalu menyebabkan dirinya lebih berhati-hati dalam soal memilih jodoh. Baginya, tiada pasangan yang inginkan perceraian, tetapi sekiranya itu jalan terbaik, mereka tiada pilihan walaupun tahu, ia perkara paling dibenci Allah.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUDILAH UNDI SUPAYA SAYA MASIH BOLEH BELAJAR... SAYA MAHU LAMA LAGI" - IQBAL TAK JADI UNDUR?

"Terima Kasih, ternyata saya tidak keseorangan. Sudilah undi saya supaya saya masih boleh belajar di pentas Big Stage. Setelah apa yang terjadi, saya mendengar suara suara semangat yang tidak mahu saya terus mengalah. Saya mahu lama lagi di dalam ini bersama kalian. Tolong doakan saya. Senang bekerjasama dengan kalian semua.

"Teman saya semua, tolong doakan esok saya lakukan yang terbaik. Sebaik yang boleh saya lakukan. Saya bawa semangat baru kerana sokongan dan kata semangat dari kalian. Sudilah undi saya supaya saya masih boleh belajar di pentas Big Stage," kata usahawan kontroversi, Ahmad Iqbal Zulkefli yang mengucapkan terima kasih kepada semua yang memberikan kata-kata semangat buat dirinya.

Iqbal berkata, selepas apa yang berlaku, dia mendengar suara-suara semangat yang tidak mahu dirinya terus mengalah. Oleh itu, Iqbal berkata dia kembali dengan semangat baru dan berharap agar ada yang sudi mengundi supaya dapat terus belajar di pentas Big Stage.

Klik untuk gambar besar

Hantaran tersebut sekaligus menolak spekulasi kononnya Iqbal bakal menarik diri daripada pentas Big Stage minggu ini. Terdahulu Iqbal mengakui terkesan dengan tohmahan yang dilempar terhadapnya, dan menjelaskan akan mengundurkan diri daripada program tersebut.

"Saya akan mengundurkan diri, jangan risau. Untuk minggu kedua nanti, kemungkinan besar akan menjadi minggu terakhir saya berada di pentas BS3. Biar apa yang terjadi, saya hanya ingin selesaikan tanggungjawab sahaja," ujarnya dalam satu hantaran Instagram sebelum ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANITA BAHAROM SAMBUT HARI IBU BERENDAM AIR MATA: "SYURGA ITA DAH TAK DAK MAK... KITA JUMPA DI SANA YA MAK"

Pelakon Anita Baharom baru-baru ini telah diuji sekali lagi apabila kehilangan bondanya, Wirmah Pawanchee pada 6 Mei lalu. Berkongsi berita duka tersebut menerusi laman Instagram, arwah bonda Anita meninggal dunia pada usia 74 tahun namun tidak mendedahkan punca kematian.

"Innalillahiwainnailaihirojiun. Mak Ita dah tak de. Makkkkkk. Syurga Ita dah tak dak Mak. Semoga Mak bahagia tenang di alam sana… Ita sayang Mak dunia akhirat. Kita jumpa di sana ya Mak. Semoga Mak dapat jumpa abah dan Ismadi. Kami rindu Mak," tulis Anita bersama beberapa keping foto.

Lebih sayu, Anita yang belum habis berendam air mata selepas kematian suami itu turut memuat naik foto kenangannya bersama arwah bonda sempena sambutan hari ibu pada Ahad. Mengungkapkan rasa rindu terhadap kehilangan arwah, Anita juga berkongsi sepotong doa buat bondanya yang sudah pergi menghadap Ilahi.

Klik untuk gambar besar

Difahamkan, jenazah bonda Anita telah dimandikan, disembahyangkan serta selamat dikebumikan di Masjid Al Amin Sungai Layar, Sungai Petani, Kedah pukul 8 pagi Sabtu.

Terdahulu pada 1 Januari lalu, Anita kehilangan suami tersayang, Ismadi Ismail, 50, yang meninggal dunia di kediaman mereka di Bandar Nusa Rhu, Shah Alam, Selangor sekitar pukul 8 pagi. Ismadi meninggalkan Anita bersama tiga cahaya mata, Syifa Dhia Nurina, Mohamad Dhia Iskandar dan Mohamad Dhia Mikail.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


1 JANUARI 2017- JULIA ZIEGLER AKHIRI ZAMAN SOLO

Pelakon Julia Ziegler memberitahu bahawa beliau akan mengakhiri zaman solonya dengan pilihan hatinya seorang jurutera mekanikal dikenali sebagai Johan pada 1 Januari 2017.

Beliau sebelum ini berahsia mengenai tarikh perkahwinannya berkata, majlis perkahwinan tersebut akan diadakan di kediamannya yang terletak Kampung Baru.

"Saya pilih tarikh 1 Januari itu sebab hari Ahad, permulaan tahun baru dan permulaan hidup saya yang baru sebagai isteri.

"Majlis saya nanti akan diadakan secara sederhana iaitu di rumah saya sahaja di . Siang nikah malam resepsi. Konsep garden wedding. Majlis saya sehari itu sahaja termasuk dengan majlis pihak lelaki.

"Yang penting bagi saya adalah kehadiran keluarga, saudara mara, rakan-rakan dan masa yang berkualiti bersama mereka. Saya mahukan kenangan bersama mereka di hari persandingan saya," ujar Julia ketika ditemui media di majlis sidang media drama 'Selamat Malam Tan Sri'.

Ditanya mengenai pendapat bakal suaminya pula, Julia memberitahu, Johan orang yang sempoi seperti dirinya juga.

"Dia okay sahaja dengan apa yang saya rancangkan. Macam mana saya yang orang lihat sempoi begitulah juga dia. Itu yang membuatkan kami serasi," jelasnya yang turut berkata bahawa setakat ini persiapan untuk majlis kahwinnya berjalan dengan lancar.

Sumber: Media Hiburan

Foto: Julia Ziegler IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ANAK NORISH KARMAN TAK SUKA 'WATAK JAHAT'

Norish Karman, 36, akhirnya mengakui bahawa watak jahat memberi impak tidak baik terhadap anak-anaknya dan ia terpaksa dikurangkan mulai sekarang. Semuanya demi memenuhi permintaan ketiga-tiga anaknya iaitu Muhammad Haqiem Armany, 13, Muhammad Hardy Amieran, 9, dan Putri Hany Amanda, 8, yang tidak menyukainya melakonkan watak tersebut.

“Anak-anak saya tidak suka ibu mereka membawa watak jahat dalam drama televisyen (TV) atau filem yang mereka tonton.

“Mereka kata saya bukan orang yang jahat kerana saya bertenaga, ceria dan kelakar terhadap orang keliling.

“Susah hendak saya jelaskan kepada mereka sehingga terpaksa berbohong kerana mereka sangat trauma,” katanya kepada media ketika pratonton filem Kahwin 5 di Damansara, Selangor baru-baru ini.

Sehubungan itu, Norish berharap pihak penerbit dan pengarah dapat menawarkan watak yang variasi dan berbeza dimasa akan datang, bukan watak jahat semata-mata.

“Kalau boleh, saya tidak mahu lagi bawa watak antagonis. Masalahnya dengan industri kita, bila seseorang pelakon itu berkesan bawa sesuatu watak, dia akan terus diberikan karakter yang sama berulang-kali.

“Kalau kita tidak ambil, nanti kena gam pula. Peluang untuk melakonkan watak yang variasi sangat terhad,” ujarnya terus-terang.

“Orang (penggiat industri) tidak terbuka dan mereka letakkan saya di tahap tertentu kononnya pelakon yang ada kelas tersendiri sehingga tidak mahu menawarkan watak-watak berbeza.

“Walhal, saya boleh melakukan apa sahaja watak dan sanggup belajar serta bereksperimen dengan pelbagai watak, cuma peluang itu tiada,” tambahnya.


7 BULAN TAK JUMPA - VICHA TERHARU TERIMA VIDEO UCAPAN HARI JADI DARIPADA ANAK

Sejak pelaksanaan Perintah Kawalan Pergerakan (PKP), 18 Mac lalu, pelakon dan pelawak, Vicha Saywho tidak dapat berjumpa dengan anak-anaknya. Menerusi muat naik terbaru di laman Instagram, Vicha meluahkan rasa terharu apabila mendapat kiriman video hari jadi yang ke-32, hari ini, daripada anak sulungnya, Aurel Angelina Khezya, 11, yang menetap di Bandung, Indonesia.

Selain Aurel, dua lagi anaknya yang menetap di sana ialah Listya Arum Tresnasih, 10, dan Michelle Averina Calysta, 8. Vicha atau nama sebenarnya Refika Novianti Faturohman berkata, dia sentiasa mendoakan kesihatan ketiga-tiga anaknya itu.

"Ya Allah, pagi-pagi sudah buat terharu. Terima kasih anak ambu (ibu) yang sudah besar. Walaupun kita tidak dapat berjumpa, tapi ambu selalu doakan Aurel, Listya dan Michelle dari sini. Semoga anda bertiga sihat di sana. Insya-Allah, kalau semuanya kembali normal ambu pasti pulang," katanya.

Klik untuk gambar besar

Menerusi hantaran video yang dimuat naik, Aurel mendoakan semoga Vicha sentiasa dalam lindungan Allah SWT: "Happy birthday ambu, semoga Allah sentiasa melindungi ambu, sihat selalu, bahagia, diberi umur panjang dan rezeki yang melimpah.

"Terima kasih ambu sudah menjadi ambu yang paling baik. Ambu adalah pahlawan sejati bagi aku dan ambu adalah wanita paling hebat yang aku kenal. Terima kasih kerana sudah menjadi paling manusia tulus dalam memberikan cinta," katanya.

Penularan Covid-19 di seluruh dunia sejak awal tahun ini membuatkan Vicha tidak dapat pulang ke Bandung bertemu anak-anaknya. Malah, pelakon filem 'Isteri Untuk Dijual' dan 'Kolestrol vs Cinta' itu yang bertapak di negara ini turut menyambut Aidilfitri tahun ini di sini tanpa mereka.

www.myartis.com / Sumber & foto: Harian Metro & Instagram Vicha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MINTA WANITA BERHENTI DM - ZARINA ANJOULIE SAHKAN DIA & ILYAS SUDAH RUJUK

"Wahai pompuan2 yg dok dm2 yas aku rasa skrang korang dah boleh la stop dm2 laki aku ye.. tak marah pesan je... aku n yas dah rujuk ok bye... FM jgn kau sedih lak aku dah rujuk balik," demikian kata pelakon Zarina Anjoulie menerusi laman Instagram miliknya yang mengakui sudah pun rujuk semula dengan bekas suaminya, Eilyas Azhar.

Selepas memuat naik gambar menerima jambangan bunga serta kaspyen yang penuh dengan emoji 'love', akhirnya Zarina mengakui sudah pun rujuk semula dengan bekas suaminya, Eilyas Azhar atau lebih dikenali sebagai Yas.

Menerusi entri tersebut, Zarina turut meminta para wanita berhenti menghantar mesej kepada suaminya. Sementara itu, menerusi Insta Story, Zarina turut memuat naik video memaparkan suaminya sedang bersamanya membantu menghantar kereta di sebuah bengkel.

Bagaimanapun, kenyataan mengenai rujuk semula sudah pun dipadam Zarina atau nama penuhnya Zarina Anjoulie Lavocah Mohd. Fahizul selepas beberapa minit dimuat naik ke Instagram.

Klik untuk gambar besar

Dalam pada itu, Zarina ketika ditanya berhubung perkara ini memberitahu keputusan tersebut dibuat selepas mereka mengetepikan ego masing-masing dan berbincang secara baik. Dia pada masa sama menjelaskan, mereka akan memperbaiki diri ke arah yang lebih baik demi rumah tangga mereka.

"Ya, betul (rujuk)... kami pun dah berbincang dan berbaik-baik, Alhamdulillah. Kami berdua nak perbaiki lagi diri dan rumah tangga. Mungkin sebelum ini, dua-dua ego.

"Tapi selepas berfikir dan berbincang, kami berdua rasa macam tak nak putus asa dengan perkahwinan ini senang-senangkan. Alhamdulillah, sekarang kami pun nak ke arah yang lebih baik.

"Terutama dari segi agama... nak belajar untuk menjadi lebih baik di masa kelak. Kalau jodoh dan cinta itu kuat, Insya-Allah. Saya harap semua orang dapat mendoakan yang baik-baik untuk kami berdua," jelasnya.

Sebelum ini, Zarina ada memuat naik video kehadirannya ke Mahkamah Syariah Seremban, Negeri Sembilan bagi menyelesaikan urusan penceraian mereka, 10 Februari lalu.

Pasangan ini mendirikan rumah tangga pada 17 Julai tahun lalu di Pejabat Agama Islam Daerah Seremban, Negeri Sembilan selepas empat tahun bergelar ibu tunggal.

Terdahulu, dia pernah mendirikan rumah tangga dengan lelaki Brunei pada tahun 2015 dan mengambil keputusan untuk berpisah pada Disember 2016. Hasil perkahwinan itu mereka dikurniakan seorang anak lelaki yang diberi nama Awangku Gabriel Martin Ezra.

www.myartis.com / Sumber & foto: Rotikaya, mStar & Instagram Zarina Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 FOTO - AKSI DYNAS BERSANTAI BERSAMA RAKAN SEBELUM NIKAH

Menerusi laman Instagram, pelakon Dynas Mokhtar baru-baru ini sempat meluangkan masa bercuti dan bersantai dengan rakan-rakannya di The Taaras Beach And Spa Resort, Pulau Redang.

Aktiviti itu dilakukan Dynas sebelum dia berkahwin buat kali kedua bersama usahawan Shazrik Din pada 21 April depan selepas enam tahun bergelar ibu tunggal.

Antara rakan artis yang turut serta dalam percutian tersebut ialah Yasmin Hani, Sazzy Falak dan Daphne Iking.

Diraikan dalam majlis ala-ala Bridal Shower, Dynas kelihatan begitu seronok sekali termasuklah ketika dia bersama rakan-rakannya itu sedang mandi buih bersama-sama di hotel mewah tersebut.

Klik untuk gambar besar

www.myartis.com / Sumber: Beautifulnara & Dynas Mokhtar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DAKWAAN PUKUL ISTERI - KISAH RUMAH TANGGA 'RAHSIA' BAGI AWIE

Jika semalam, Awie atau nama sebenarnya Ahmad Azhar Othman, 46, meminta pihak yang menyebarkan dakwaan dia memukul isterinya memberi bukti sahih, terbaru penyanyi rock Wingg itu tidak akan mendedahkan sebarang masalah rumah tangganya kepada umum meskipun ia menjadi satu kontroversi.

Tambah penyanyi dan pelakon itu, sekiranya dia berbuat demikian, tanpa sedar ia sedikit sebanyak akan menggugat rumah tangganya.

"Bagi saya hal rumah tangga tak perlulah nak diceritakan kepada umum. Tak kisahlah sama ada ia kontroversi atau tidak, cerita-cerita suami-isteri tidak perlu didedahkan," ujarnya dipetik sebagai berkata.

Untuk info, Awie baru-baru ini didakwa memukul isterinya, Rozana Misbun,35, di sebuah bank di Ampang sehingga menimbulkan kekecohan. Kejadian kononnya telah disaksikan oleh beberapa orang yang berada di situ.

Bagaimanapun Awie enggan memberi komen tentang khabar angin tersebut dan meminta bukti sekiranya dia benar ada melakukan perkara tersebut.

"Saya tak mahu komen tentang perkara ini. Kalau betul saya penyanyi rock yang dikatakan telah pukul isteri, buktikan dahulu.

"Apabila ada bukti, baru saya akan jelaskan. Ini masalah rumah tangga saya dan saya tidak mahu cerita tentang perkara ini.

"Buat masa sekarang saya anggap perkara ini adalah fitnah," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


HAMIL 7 MINGGU - ISTERI NUBHAN AF6 KEGUGURAN DI MESIR

Selepas Datuk Siti Nurhaliza dan Elyana keguguran, terkini isteri bekas pelajar Akademi Fantasia musim ke-6, Nubhan, pula keguguran selepas hamil tujuh minggu.

Artikel terdahulu:

ISTERI SAH HAMIL - NUBHAN TERUJA BAKAL BERGELAR BAPA

"Wife keguguran ketika kandungan berusia tujuh minggu dan keguguran ini kemungkinan faktor kurangnya penjagaan kesihatan diri isteri di Mesir.

"Kami sekeluarga di Malaysia hanya mampu memberikan moral support dari segi pemberian info tentang perkara-perkara yang harus dia lakukan.

"Isteri juga telah mendapatkan rawatan di Hospital Mesir dan dijaga oleh kawan-kawannya," ujar Nubhan dipetik sebagai berkata.

Untuk info, isteri Nubhan, iaitu Afifah Hidayah Ahmad Tawfek, 26, kini sedang membuat pengajian perubatan di Cairo, Mesir.

"Belum rezeki lagi... redha dan pasti ada hikmahnya... InyaAllah rezeki lain pasti ada," tambah Nubhan melalui IGnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"DI PERTH, DAH ENAM BULAN TAK ADA KES TEMPATAN... TIDAK ADA SOP" - ZAHIRAH MACWILSON

Pada pagi semalam, pasangan pelakon Zahirah MacWilson dan Aiman Hakim Ridza telah berangkat ke Perth, Australia bagi menyambut kelahiran cahaya mata pertama mereka di sana.

Keputusan Zahirah ingin menyambut kelahiran anak sulungnya di Perth, Australia itu telah mengundang kerisauan netizen dengan kes Covid-19 di sana.

Enggan membiarkan netizen terus membuat spekulasi, Zahirah, 25, menjelaskan tiada kes tempatan yang dilaporkan di wilayah itu sepanjang enam bulan malah jumlah kes sebelum ini juga sangat rendah.

Pemilik nama Nur Zahirah MacWilson Zainol ini juga memberitahu biarpun tiada lagi prosedur operasi standard (SOP) namun pihak kerajaan di sana tetap mengambil serius soal keselamatan.

Klik untuk gambar besar

"Untuk yang tertanya mengenai kes di Perth... dah enam bulan tak ada kes tempatan. Sebelum ini pun kes sangat rendah. Sekarang mereka tidak ada SOP dimana kena pakai mask atau kena social distancing.

"Mereka mengambil tindakan yang serius dalam hal keselamatan dan itu sebabnya mereka dapat mengatasi keadaan selama ini," kata Zahirah.

Pada Jumaat, Zahirah berkongsi foto dia dan suaminya yang juga pelakon Aiman Hakim Ridza dalam perjalanan pulang ke kampung halaman aktres tersebut.

Ibu kepada Zahirah iaitu Maslinda Yusoff meluahkan rasa syukur apabila anak dan menantunya dapat pulang ke Perth biarpun perlu melalui dugaan berikutan pandemik Covid-19.

Maslinda menerusi laman Instagram miliknya pada Jumaat memberitahu pasangan itu akan menjalani kuarantin selama dua minggu terlebih dahulu sebelum pulang ke rumahnya.

Dalam pada itu, Zahirah menegaskan barat Australia juga telah menutup sempadan sehingga April 2021 namun hanya membenarkan kemasukan dengan syarat tertentu seperti warganegara dan kecemasan. Zahirah turut mengakui bukan mudah melalui proses bagi mendapatkan kebenaran dari kerajaan Malaysia dan Australia.

"WA (Western Australia) tutup sempadan mereka dan akan sentiasa tutup sehingga April 2021. Kecuali anda memegang visa PR, warganegara, kecemasan, perniagaan atau ada alasan kukuh baru boleh masuk.

"Itu pun sudah tentu kena minta kebenaran dari kerajaan Malaysia dan Australia terlebih dahulu. Ia bukan sesuatu yang mudah tapi Alhamdulillah Allah dah susun semuanya.

"Kami kini menjalani kuarantin untuk 14 hari seterusnya walaupun dua-dua dah keputusan negatif untuk Covid-19. Apa-apa pun... semoga Allah sentiasa lindungi kita semua," ujarnya.

Kandungan pelakon filem 'Bulan dan Pria Terhebat' itu kini sudah mencecah tujuh bulan dan dijangka bersalin pada Disember depan. Zahirah mendirikan rumah tangga dengan Aiman atau nama sebenarnya Aiman Hakim Ridza Abdoh, 31, pada 8 Jun tahun lalu.

www.myartis.com / Sumber & foto: Harian Metro, Instagram Zahirah MacWilson & Aiman Hakim Ridza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NINA ISKANDAR TUTUP KOMEN DI IG: "PENAT DENGAN SESETENGAH KOMEN

Menerusi sebuah entri di laman Instagram, pelakon Nina Iskandar memberitahu yang dia membuat keputusan untuk menutup ruangan komen. Menurut Nina, dia berbuat demikian kerana berasa penat melihat sesetengah komen yang ditulis netizen: "Saya tutup ruangan komen kerana berasa penat dengan sesetengah komen, sila tengok Story saya dan hadam. Okay terima kasih, selamat berpuasa," katanya.

Sementara itu, di ruangan IG Story pula, Nina menyarankan orang ramai untuk kurang memuat naik video di aplikasi TikTok, sebaliknya melebihkan amal ibadat di bulan Ramadan: "Perintah Kawalan Pergerakan dilanjutkan - banyak lagi video TikTok, Lol.

"Di bulan Ramadan ini, apa kata kurangkan berTikTok dan tingkatkan amal ibadat," tulis Nina yang difahamkan kini sedang berada di tempat asalnya iaitu Brunei dan hari pertama berpuasa negara itu jatuh pada hari ini.

Klik untuk gambar besar

www.myartis.com / Sumber & foto: Astro Gempak & Facebook Noh Salleh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JEBAT MASIH PERLU BUAT PEMERIKSAAN SELEPAS PEMBEDAHAN ITU" - SHARNAAZ

Pada 23 Mei tahun lepas, anak kepada pelakon Sharnaaz Ahmad dan Noor Nabila iaitu Jebat Jayden Ahmad telah menjalani pembedahan selepas mengalami jangkitan saluran kencing (UTI). Sharnaaz menyatakan keadaan kesihatan anaknya itu pada tahun lepas memberi impak besar terhadap dirinya sebagai seorang ayah.

"Tahun lepas adalah wake up call untuk saya sedar betapa pentingnya Jebat dalam kehidupan saya. Tahun ini memang saya dah tak peduli apa di muka bumi ini. Apa saja yang saya ada, saya bagi kat Jebat," katanya.

Tambah pelakon filem 'Polis Evo 3' itu berkata Jebat masih perlu untuk melakukan pemeriksaan susulan walaupun sudah hampir setahun pembedahan berlalu: "Alhamdulillah dia sihat, itu yang penting. Kalau tengok badan dia makin berisi seronok gomol dia. Saya puas hati tengok perkembangan dia setiap hari.

"Jebat masih perlu buat pemeriksaan selepas pembedahan itu. Rasanya kalau tak salah bulan Julai dan Disember nanti ada. Buat masa sekarang, kita tak akan nampak apa-apa perbezaan. Bila umur empat atau lima tahun baru nampak," jelas Sharnaaz yang berkahwin dengan kakak selebriti terkenal Noor Neelofa itu pada 31 Mac 2017 dan dikurniakan anak lelaki, Jebat Jayden Ahmad pada 30 Ogos 2018.

Klik untuk gambar besar

www.myartis.com / Sumber & foto: Astro Gempak & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAGAL HUBUNGI SEJAK JUMAAT - ACHEY BIMBANG IBU TERTEKAN

"Setakat ini, keadaan mak yang saya tahu, dia ok dan kuat. Keadaan dia semakin baik termasuk kadar oksigen dia. Alhamdulillah dia masih dalam keadaan sedar. Tidak dimasukkan ke ICU atau ditidurkan... cuma kadang-kadang demam.

"Dia pun tak boleh nak ke mana-mana dan mungkin tertekan la kot. Saya tengah cari jalan untuk hubungi mak saya. Saya pun tak ada dapat nombor telefon jururawat di situ. Apa yang saya boleh buat, hanya hubungi talian yang berhubungi ke kaunter wad sahaja," ujar pelawak Achey.

Keadaan kesihatan ibu Achey iaitu Ngaisah Hassan, 72, menunjukkan perkembangan positif selepas berdepan situasi mencemaskan pada Jumaat. Menurut Achey atau nama sebenarnya Mohd Nasir Hamzah, 35, paras oksigen dalam badan juga semakin stabil dan kini berada di wad biasa.

Ibu ahli kumpulan Bocey ini dimasukkan ke Hospital Segamat, Johor pada 3 Ogos lalu selepas disahkan positif Covid-19. Pada Jumaat, Achey menerusi laman Instagram berharap orang ramai mendoakan keadaan ibunya yang berada dalam keadaan tidak baik. Dalam pada itu, Achey masih berasa bimbang berikutan tidak dapat menghubungi dan bercakap dengan ibunya sejak pagi Jumaat.

"Sejak pagi semalam selepas doktor hubungi saya sehingga ke hari ini, saya tak dapat nak hubungi mak saya. Dia dah dipindahkan ke wad lain. Macam sebelum ini, ada kawan-kawan dia yang tolong angkatkan panggilan telefon dan tolong borak dengan dia.

Klik untuk gambar besar

"Kalau saya tak dapat hubungi mak, saya akan hubungi kawan dia. Saya agak risau juga sebab mak saya ini cepat tertekan kalau tak dapat borak dengan anak-anak dan tak nampak orang yang ambil berat fasal dia," kata Achey.

Sebelum ini, Achey berkongsi khabar duka apabila tiga ahli keluarga iaitu ibu, abang dan kakak disahkan positif Covid-19 dan menerima rawatan di Hospital Segamat.

Achey turut memberitahu adik ipar iaitu Laila dan anaknya, Anaqi pula di bawa Pusat Kuarantin Dan Rawatan Covid-19 (PKRC), Kulai pada pagi Sabtu.

Selain itu, abang Achey sudah dipindahkan ke PKRC di Tangkak, Johor selepas dimasukkan ke Hospital Segamat manakal adiknya yang juga pelawak Natasha Hamzah kini dirawat di PKRC Johor Bahru.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MESKIPUN MILIKI FERRARI, NAMUN AZLAN TETAP MERENDAH DIRI

"Saya tak boleh nak komen la kalau nak tanya pasal kereta sebab perkara itu lebih kepada hal peribadi. Maaflah saya tidak boleh nak komen mengenainya," demikian komen Azlan atau lebih dikenali sebagai Azlan & The Typewriter mengenai kereta mewah yang menjadi persoalan peminatnya.

Ini kerana, menerusi Instagramnya dia telah berkongsi gambar sebuah kereta sport Ferrari yang pastinya berharga agak mahal.

Klik gambar untuk size besar

Bagaimanapun, bila diajukan soalan tersebut Azlan tetap mahu berahsia dan tidak mahu mendedahkan kisah peribadinya. Menurut Azlan, dia mengaku dia kini lebih banyak menumpukan perhatian dalam bidang perniagaan kerana ia lebih berjaya dan mampu bergaya mewah.

"Saya tidak mahu mengulas mengenainya kerana perkara tersebut lebih bersifat peribadi dan bukan untuk didedahkan kepada umum," ujarnya ketika ditemui media di sidang akhbar majlis Minggu Setiausaha yang bakal berlangsung pada 8 April ini di Berjaya Times Square Hotel bersama Dayang Nurfaizah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MUATNAIK FOTO 'SEKSI' LAGI - AMELIA HENDERSON JADI BUALAN LUCAH

Nampaknya nama pelakon dan model, Amelia Henderson sekali lagi menjadi bualan apabila berkongsikan gambarnya dengan mengenakan baju dalam berwarna hitam pink.

Difahamkan, foto tersebut tersebut dimuatnaik bertujuan untuk mempromosikan jenama pakaian dalam antarabangsa. Seperti sudah dijangka, gambar tersebut dihujani dengan pelbagai reaksi daripada netizen termasuk komen nakal dan berbaur lucah.

Melihatkan banyak komen berbaur lucah terutama daripada netizen lelaki, ada segelintir wanita mengatakan sikap lelaki Malaysia sangat memalukan. Sesetengah netizen merasa bengang dan malu dengan sikap  lelaki 'pervert'.

Tidak kurang juga ada yang berpendapat pelakon yang mula popular menerusi drama 'Jangan Benci Cintaku' dan 'Pengantin 100 Hari' itu tidak sepatutnya memuatnaik gambar tersebut untuk tatapan umum. Ini bukan kali pertama gambar Amelia berkongsikan gambarnya berpakain seksi.

Klik untuk gambar besar

Terdahulu, Amelia yang berdarah kacukan itu dikecam teruk oleh netizen gara-gara memuatnaik gambar panas dengan hanya mengenakan singlet hitam sempena menyambut hari kelahirannya yang ke-23.

Meskipun jarang kelihatan di kaca televisyen, Amelia rajin berkongsi foto terkini beliau di akaun Instagram termasuklah percutian beliau di luar negara.

Rasanya tidak salah kalau Amelia sekadar ingin mempromosikan sesuatu, namun mungkin lebih baik untuk menutup ruangan komen pada 'posting' berkenaan. Sekarang ini bukan semua orang mampu berfikir positif, sebab itu ada sahaja komen yang tidak sepatutnya.

www.myartis.com / Sumber & foto: Rotikaya, Beautifulnara & Instagram Amelia Henderson

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAHARUL BENGANG BIL ELEKTRIK MELAMBUNG RM1,144.75: "HANTU BERDISKO BUKA SUIS"

Pelakon Saharul Ridzwan menerusi laman sosial telah meluahkan rasa terkejut dan bengang apabila bil elektrik rumah ibu bapanya di Bandar Baru Bangi melambung sehingga RM1,144.75, bulan ini. Saharul atau nama sebenarnya Mohd Saharul Ridzwan Hashim, 31, berkata, bil pada beberapa bulan sebelumnya dalam anggaran kurang RM400.

"Semalam ayah sudah menghubungi TNB (Tenaga Nasional Berhad) dan bertanya mengenai masalah itu. Menurut ayah pihak operator memaklumkan ia membabitkan bayaran purata. Tapi, apabila ayah buat perkiraan semula ia masih tak masuk akal. Takkan melambung sampai lebih RM1,000. Malah, ada jiran mereka bil mencecah hingga RM4,000.

"Tak tahu nak marah pada siapa sekarang. Hubungi operator pun, mereka cuma jalankan tugas. Salahkan sistem, orang yang buat. Siapa orang itu? Kata ayah hari ini orang TNB nak datang cek meter pula," katanya.

Klik untuk gambar besar

Sementara itu, pelakon drama bersiri Korban Kasih ini turut mempertikaikan bil elektrik yang diterima di rumahnya di Cyberjaya: "Ini lagi tak masuk akal. Rumah di Cyberjaya itu saya tidak duduk bermula sejak Februari lalu. Tapi, bil yang baru diterima lebih banyak daripada biasa.

"Walaupun cuma RM14.55, ia tetap tak logik sebab saya tak duduk situ pun. Tiada langsung penggunaan elektrik. Untuk jumlah itu boleh saja nak bayar, tapi tak bolehlah macam tu. Sebagai pelanggan kita kena tahu kenapa. Takkan ketika PKP (Perintah Kawalan Pergerakan) ada hantu berdisko buka suis dalam rumah tu?" katanya.

www.myartis.com / Sumber: Harian Metro & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKAUN LAMAN SOSIAL KRU MULAI PULIH

Jika semalam, akaun Twitter kepunyaan KRU digodam oleh pihak yang menamakan diri mereka RileksCrew, hari ini keadaan dilihat seperti sedikit pulih apabila Norman Abdul Halim kembali menghantar mesej.Selain Twitter, beberapa akuan Facebook milik KRU seperti KRUTV, Yusry Abdul Halim, UTD Studios, dan juga KRU Studios turut sama digodam semalam dengan meletak gambar Jack Sparrow sebagai gambar utama.Bagaimanapun, hingga pagi ini... gambar watak lakonan Johnny Depp dalam filem pirates of the caribbean itu masih berada dalam laman Facebook milik KRU. Motif atau tujuan perbuatan menggodam tersebut tidak diketahui.Sementara itu Norman dalam reaksinya mengenai isu ini dipetik sebagai berakata:"Ia dilakukan hanya untuk menyusahkan orang. Ia satu tindakan pengecut dan tidak bertanggungjawab. Namun demikian, kami tidak akan patah semangat. Kami akan meneruskan perancangan kami untuk membangunkan pangkalan data komuniti kami dan portal e-niaga kami.""Kami akan membuat aduan rasmi kepada pihak Twitter dan Facebook. Buat masa ini kami telah pun membuat aduan kepada pihak Cyber Security dan Suruhanjaya Komunikasi dan Multimedia (SKMM). Pihak kami juga akan membuat laporan polis berkenaan isu tersebut. Semua ini dilakukan bagi menegakkan keadilan dan mengembalikan hak kami."Klik untuk imej besar...Semalam... laman KRU digodamTerkini... keadaan sedikit pulih


"IBU KINI TERPAKSA BERGANTUNG... SAMPAI AKHIRNYA DIA TIDAK KENAL KAMI LAGI" - CHEF WAN

"Dalam kes ibu saya sekarang, dia tak mampu menyuap makanan dia sendiri. Dia hanya merenung pinggan dan tidak buat apa-apa. Itu kerana otaknya yang memberi isyarat untuk memilih sudu dan makan sudah tidak berfungsi lagi.

"Semua urusan peribadi pun perlu bantuan saya dan pembantu. Dia tak tahu apa yang perlu dilakukan walaupun nak ikat kain sendiri. Ibu saya kini berada di peringkat ini. Dia terpaksa bergantung dengan bantuan orang lain.

"Sampai akhirnya dia tidak mengenali kami lagi," itulah tulis cef selebriti Datuk Redzuan Ismail atau lebih didikeali Chef Wan cukup tabah menjaga ibunya yang semakin uzur disebabkan beberapa penyakit termasuk Alzheimer, dimentia dan kanser.

Dalam status tersebut, Chef Wan, 64, memaklumkan keadaan kesihatan ibunya iaitu Noraini Abdullah atau Cik Ani semakin memburuk sejak kebelakangan ini termasuk tidak mampu menyuap makanan sendiri.

Klik untuk gambar besar

Apa yang lebih menyedihkan, Chef Wan yang berkongsi perkembangan ibunya di laman Instagram itu berkata, urusan ke tandas juga perlu dibantu oleh dia dan pembantunya.

Menerusi video yang dikongsi, kelihatan Cik Ani sedang melakukan senaman dengan mengelilingi taman di rumah anaknya sambil dipapah oleh pembantu mereka.

Chef Wan berkata, meskipun senaman ringan menjadi perkara berat buat ibunya namun dia terpaksa tabahkan hati dan memaksa ibunya bersenam untuk kebaikan dirinya.

Dalam pada itu, Chef Wan berkata, penghidap penyakit Alzheimer semenangnya terpaksa bergantung dengan orang lain dan mengakui ibunya kini sudah berada pada tahap tersebut.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZO: "TAK PERNAH MINTA BANTUAN KERAJAAN, SATU FITNAH... TARIK BALIK SEBELUM AMBIL TINDAKAN"

"Berhubung isu selebriti minta bantuan dari kerajaan, ingin saya tegaskan tak pernah minta bantuan kewangan dari kerajaan atau mana-mana pihak seperti didakwa di media sosial. Ini adalah satu fitnah besar terhadap saya, jadi saya tak teragak-agak untuk ambil tindakan undang-undang sewajarnya.

"Jika perkara ini berlarutan termasuklah komen kata-kata kesat di media sosial yang boleh menjatuhkan maruah saya dan nama baik saya serta keluarga," demikianlah kata pelakon Fizo Omar yang menegaskan dia tidak teragak-agak untuk mengambil tindakan undang-undang terhadap individu yang membuat fitnah tersebut dimana dia dituduh meminta-minta bantuan daripada kerajaan.

Menurut Fizo, tuduhan yang dilemparkan itu berniat jahat dan telah menjatuhkan maruahnya dan keluarga. Fizo membuat penjelasan tersebut menerusi rakaman video yang dimuatnaik di laman Facebook miliknya pada Selasa. Sebelum itu, tindakan Fizo meninggalkan komen pada video pelakon sensasi Zarina Anjolie mengundang kecaman netizen.

Klik untuk gambar besar

Berang dengan komen tersebut, Zarina memuat naik satu lagi rakaman video yang ditujukan kepada Fizo Omar. Rata-rata pengikut menyokong tindakan Zarina menegur semula pelakon drama 'Maaf Tak Indah' itu. Sementara itu, Fizo berkata apa yang berlaku sebelum ini hanyalah salah faham dan meminta mana-mana pihak yang membuat tuduhan tersebut menarik balik kenyataan mereka.

"Isu sebelum ini hanya salah faham... sebab itu ia memberi kesan pada saya dan keluarga sehinggakan terima komen negatif, cacian, hinaan, makian terhadap saya dan keluarga. Saya maafkan korang semua dan tak simpan dalam hati pun dan saya berharap yang terlibat sila tarik balik sebelum saya ambil tindakan sewajarnya.

"Saya minta maaf jika ada tindakan saya lakukan menggores hati mana-mana pihak, daripada keruhkan keadaan sama-sama kita doakan Covid-19 ini segera di hapuskan dan kita dapat cari rezeki bersama," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AISHAH MIMPI DIKELILINGI ANAK-ANAK KUCING, INGAT SUDAH TIBA MASANYA

"Teringat masa mula-mula keadaan oksigen tak berapa bagus masa itu, memang saya ingat waktu itu sudah sampai masa saya. Malah, saya bermimpi dikelilingi oleh anak-anak kucing yang dulu pernah saya beri makan," demikian kata penyanyi, Aishah Ariffin yang hanya memikirkan soal kematian sahaja saat dirinya berada dalam keadaan yang getir apabila tahap oksigennya semakin menurun.

Menurut Aishah atau nama sebenarnya, Wan Aishah Wan Ariffin, pengalaman tersebut banyak memberi kesan terhadap dirinya namun turut berasa syukur kerana masih dipanjangkan umur serta memaklumkan tahap kesihatannya kini sudah beransur pulih meskipun masih perlu dirawat di hospital.

Dalam pada itu, Aishah turut mengucapkan terima kasih kepada teman-teman serta individu yang tidak dikenali secara peribadi yang mendoakan kesihatan dan kesejahteraan dirinya.

Klik untuk gambar besar

"Tak putus air mata ni bila diberitahu doa yang datang dari bukan saja family di merata tempat mendoakan saat-saat getir... family di KL, di kampung Bt Kikir, teman-teman, peminat, kawan-kawan sekolah, alumni New Zealand. Ramai yang I kenal ramai juga yang tak I kenali secara peribadi. Cukup terharu Allah SWT saja yang dapat membalas jasa semua," tuturnya.

Terdahulu, penyanyi lagu 'Janji Manismu' ini disahkan positif COVID-19 dan telah dikejarkan ke hospital setelah paras oksigennya menurun kepada 92 peratus.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP - GAMBAR ZUL ARIFFIN BERSOSIAL?

Dunia hiburan bertambah hangat hari ini apabila sekeping gambar Zul Ariffin memeluk seorang gadis dari belakang tersebar. Lebih hangat, gambar tersebut didakwa dirakamkan ketika Zul sedang bersosial. Eh... benar ke?

Untuk info, gambar tersebut telah disebarkan oleh sebuah forum Dan laman OhBulan di mana Zul dengan wanita misteri ini dikatakan diambil ketika pelakon lelaki berkenaan berada di Langkawi untuk satu sesi penggambaran.

Klik gambar untuk size besar

Lapor mereka, jika sekali pandang susuk tubuh wanita yang dipeluk tu tak nampak seperti tubuh kekasih Zul iaitu Gayatri. Jadi... siapa agaknya ya?

Bagaimanapun, ada juga yang meneka kemungkinan gambar itu adalah gambar lama. Ia disebarkan bertujuan untuk memburukkan Zul yang kini popular dengan drama bersiri Rindu Awak 200%.

Sebagai peminat, tepuk dada tanya selera. Heh!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"JIKA ANAK TAK TERIMA AYAH MEREKA, JANGAN TUDING JARI" - RITA RUDAINI

Kisah mengenai Rita Rudaini dan juga bekas suaminya, Aidil Zafuan, nampaknya sehingga kini masih belum berakhir apabila Rita baru-baru ini mengakui bahawa bekas suaminya itu tidak mempedulikan tentang anak anaknya.

"Daddy mereka tidak pernah sekalipun menyertai aktiviti anak seperti sambutan hari jadi atau majlis anugerah di sekolah apatah lagi mengirim wang. Semua saya usahakan sendiri. Duit yuran sekolah anak pun tidak pernah diberi atau ditanya.

"Pada saya itu tidak menjadi masalah kerana dari dulu lagi saya sudah biasa berdikari. Hidup saya sekarang sibuk nak membesarkan anak-anak.

Klik untuk gambar besar

"Bagaimanapun, jika pada masa depan, anak-anak tidak boleh menerima ayah mereka, waktu itu, jangan tuding jari kepada orang lain. Salahkan diri sendiri kerana tidak berusaha mengambil tahu hal darah daging sendiri.

"Saya pun tiada masa nak rosakkan emosi anak-anak dengan nak tolong 'cover' ayah mereka. Itu bukan tanggungjawab saya," katanya kepada majalah InTrend.

Menjadi seorang ibu tunggal bukanlah satu tugas yang mudah, namun kita ketahui aktres ini agak kuat semangatnya dalam membesarkan dua orang anak lelakinya, Airit Rayyan Rizqin dan Airit Qaqa Arjuna.

Sumber: InTrend Malaysia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KEKASIH MAMAT SEPAH..??

Khabar angin bertiup kencang mengatakan gadis ini adalah kekasih Mamat ahli kumpulan Sepah.. Menurut sumber, kekasih Mamat ni bernama Nur Syuhada, adik kepada guitarist kumpulan Kristal (Rodi) dan sedang menuntut di ASWARA.Jika benarlah bagai didakwa, wah... beruntung sungguh Mamat ni. Mana taknya... baru setahun jagung dalam industri seni, sudah meraih pelbagai kejayaan termasuk mempunyai kekasih cun. Harapan kita, semoga hubungan tersebut berkekalan hendaknya dan bukan sekadar omong kosong atau 'melepaskan batuk di tangga'!(\__/)(='.'=)(")_(")www.myartis.com 2011


TIADA LAGI HUBUNGAN ISTIMEWA ANTARA EZZRIN LOY & RITA NADIRA

"Saya kini solo. Semenjak tahun lalu, kami berdua ambil keputusan untuk memberikan fokus dengan kerja masing-masing," jelas model dan pelakon, Rita Nadira yang mengesahkan hubungan istimewanya bersama Ezzrin Loy kini sudah pun terlerai.

Tidak menafikan perkara tersebut, bintang berusia 23 tahun itu kini lebih selesa untuk memberikan fokus terhadap kerjaya modeling dan lakonan. Biarpun kini mereka membawa haluan sendiri, Rita sebaliknya turut menjelaskan, dia dan adik kepada pelakon Elfira Loy itu tidak mempunyai sebarang masalah.

"Saya dan Ezzrin masih lagi menjalinkan hubungan baik. Ibunya merupakan pengurus saya dan kami masih kawan, tak ada gaduh-gaduh pun. Dia fokus kerja, saya pun fokus kerja... Kami memutuskan untuk memberikan tumpuan sepenuhnya terhadap karier," katanya lagi.

Terdahulu, kemesraan di antara keduanya sebelum ini menjadi perhatian ramai.

www.myartis.com / Sumber & foto: Media Hiburan, Astro Gempak, Instagram Rita Nadira & Ezzrin Loy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


48 GAMBAR - SUASANA MAJLIS RESEPSI MARSHA MILAN DI KL & SABAH

5 Januari lalu, majlis resepsi Marsha Milan Londoh dan Mohamed Shaiful Nizam Mohamed Ismail telah diadakan di Shangri-La Tanjung Aru Resort & Spa, Kota Kinabalu, Sabah dan yang terkini pula telah berlangsung hari ini di The Majestic Hotel Kuala Lumpur.

Enjoyzzz..!!

RESEPSI DI SABAH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FOTO JEJAI CIUM MULUT ANAK PEREMPUAN TERIMA TEGURAN

Menerusi laman Instagram baru-baru ini, pelakon Fasha Sandha telah berkongsi gambar anak perempuannya, Putri Raysha Jemaima yang kelihatan gembira apabila dapat bertemu dengan ayahnya.

Fasha dan bekas suaminya itu masih lagi mengekalkan hubungan baik demi anak-anak mereka walaupun sudah lama membawa haluan masing-masing.

Bagaimanapun, gambar tersebut mengundang kritikan netizen apabila Jejai mencium bibir anak keduanya hasil perkahwinan dengan Fasha itu.

Klik untuk gambar besar

Ada yang berpendapat perkara itu adalah haram dan khuatir perkara itu seakan menggalakkan sumbang mahram berlaku.

Pada pendapat kami, Fasha hanya ingin berkongsi momen indah dan kasih sayang seorang ayah dengan anaknya.

Fikirlah positif dan jangan memberikan komen-komen tentang sesuatu perkara yang tidak elok. Apa-apa pun, kami harap keharmonian dan hubungan baik ini akan terus berkekalan sehingga akhir hayat.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MUATNAIK FOTO BERTUDUNG, TYA ARIFFIN SUDAH BERHIJRAH?

Menerusi laman Instagram, isteri kepada anak tiri penyanyi Siti Nurhaliza, Asyraf Khalid iaitu pengacara dan pelakon Indonesia, Tya Arifin telah memuatnaik beberapa keping foto yang memperlihatkan dirinya mengenakan tudung dan ia telah mendapat perhatian pengikutnya. Rata-rata senang dan memuji imej menantu tiri Datuk Seri Siti Nurhaliza yang dilihat lebih manis dan sopan.

Malah ramai berharap Tya terus kekal dan istiqamah dengan penampilan tersebut. Komen-komen tersebut diturunkan di ketiga-tiga foto di entri terbaharunya yang berhijab ketika menghadiri suatu majlis serta melawat adik iparnya, Aazief Khalid di hospital.

Malah terdapat juga sekeping fotonya yang turut memakai tudung ketika berada di rumah dan sedang melakukan 'live' di IG. Pun begitu, Tya hanya mengambil keputusan mendiamkan diri serta tidak membalas mana-mana komen. Malah dia juga tidak mengesahkan penampilan itu adalah imej atau penghijrahan terbaharunya.

Terdahulu, Tya telah mendirikan rumah tangga dengan anak tiri Datuk Seri Siti Nurhaliza, Asyraf Khalid pada 1 November 2015. Hasil perkongsian hidup, pasangan ini telah dikurniakan dua orang cahaya mata, Arif Jiwa dan Azzahra Jiwa.

Klik untuk gambar besar

www.myartis.com / Sumber & foto: Astro Gempak, Instagram Tya Ariffin & Asyraf Khalid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SABRONZO DOLLA SUDAH LALI DIKECAM SEKSI

"Saya dah biasa dengan komen-komen macam itu. Kalau bercakap mengenai pakaian, memang begini cara saya berpakaian sejak dulu. Ini adalah cara mengekspresitasikan diri dan cara berpakaian juga adalah seni.

"Seperti bintang Korea, mereka juga menjadikan cara berpakaian sebagai medium untuk memperkenalkan identiti masing-masing. Seperti video di Tik Tok, saya juga gemar menari kerana dulu memang mengajar tarian.

"Jadi mungkin cara tarian itu menampakkan saya lebih seksi dan sebagainya. Saya memang minat menari, malah ada permintaan untuk membuka kelas cuma kekangan dari segi masa kerana komitmen kerja," kata anggota Dolla, Sabronzo, 27, yang menegaskan gaya berpakaian sebagai ekspresi diri seperti mana bintang Korea memperkenalkan identiti mereka dengan cara tersendiri.

Klik untuk gambar besar

Sabronzo atau nama sebenar Sabrina Rusli berkata, dia sudah lali dengan komen dan kecaman netizen yang dilemparkan terhadap dirinya. Malah, mengambil pendekatan untuk tidak ambil pusing isu terbabit.

Sabronzo yang turut menceburi bidang lakonan itu menjelaskan, apa yang dilihat netizen adalah imejnya sejak dulu sebelum bergelar selebriti.

Ujarnya, setiap orang mempunyai cara dan perjalanan hidup masing-masing dan dia memilih untuk mengenakan imej sebegitu. Namun katanya dia tidak menolak sebarang kemungkinan untuk berubah atau sekurang-kurangnya mengurangkan imej seksi pada masa akan datang.

Berkongsi mengenai perkembangan kerjaya, Sabronzo meluahkan keterujaan dengan penjualan album mini Dolla yang mendapat sambutan luar biasa peminat.

"Pada mulanya kami membuka 'pre-order' sebanyak 500 unit saja untuk album ini dan dalam tempoh 12 jam sudah habis terjual. Ramai peminat mengadu terlepas peluang dan berdepan kesukaran sewaktu buat tempahan. Kami sendiri memang tak sangka ia akan terjual begitu pantas. Disebabkan itulah kami beranikan diri buka tempahan tambahan untuk 500 unit lagi dan itu pun terjual habis dengan cepat," jelasnya.

Tambah Sabronzo, percaturan melancarkan album itu selepas kejayaan Dolla di platform muzik digital sentiasa menjadi impian utama mereka. Baginya, album berbentuk fizikal pasti lebih istimewa untuk dimiliki oleh peminat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ABANG PULAK KENA ADMIT..." - ANAK SULUNG RAJA FARAH DIARRHOEA

Menerusi Instagram Stories, pelakon Raja Farah telah berkongsi rakaman video anak sulungnya, Imran Iskandar di hospital. Menurut Farah, Imran dimasukkan ke hospital akibat cirit birit (diarrhoea) semalam: "Allah abang pulak yang kena admit today.. Abang diarrhoea dari semalam. Be strong anak mama..Get well soon yea".

Terdahulu, anak keduanya Ilham baru sahaja pulang ke rumah selepas beberapa hari berkampung di hospital. Raja Farah dan suami, Iskandar berkahwin pada 6 September 2015 dan dikurniakan dua orang cahaya mata iaitu Imran dan Ilham.

Klik untuk gambar besar

www.myartis.com / Sumber & foto: Astro Gempak & Instagram Raja Farah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAWAR RASHID: "HUBUNGAN DENGAN RAF YAACOB DIRESTUI KELUARGA"

Jika sebelum ini pelakon Mawar Rashid agak berahsia tentang hubungan mereka, terkini beliau bersikap lebih terbuka mengenai kekasihnya itu termasuk di media sosial, kerana mahu mengelakkan tanggapan negatif tentang hubungan mereka.

Mawar kini akui beliau sedang bercinta dengan Raf Yaakob dan sedang mengenali hati budi masing-masing sejak dua bulan lalu. Malah, hubungan itu juga mendapat restu keluarganya.

Kata Mawar, beliau sebenarnya tidak pernah menyangka akan bertemu dengan seseorang yang mampu untuk membimbing beliau ke arah yang lebih baik.

Klik untuk gambar besar

"Memang pada mulanya saya berhasrat untuk tidak memikirkan soal cinta buat waktu ini, namun jodoh dan pertemuan itu rahsia Allah.

"Soal cepat dan lambat, itu juga adalah ketentuan-Nya. Saya pula dipertemukan dengan lelaki yang mempunyai pakej lengkap dan berasal dari keluarga yang baik.

"Memandangkan keluarga juga memberikan restu kepada kami untuk saling mengenali hati budi, saya berharap semua pihak mendoakan yang terbaik. Apa yang penting, Raf boleh membimbing saya di dunia dan akhirat," jelasnya.

Mengenai gelaran bapa tunggal kepada dua anak dimiliki lelaki itu, Mawar tidak pernah menjadikan usia mahupun status sebagai penghalang untuknya menjalinkan hubungan cinta.

"Komen negatif adalah normal dan perkara sebegitu tidak memberikan kesan kepada saya. Ia asam garam dunia artis dan kita tidak boleh menutup mulut orang lain. Bagaimanapun sehingga kini, lebih banyak komen positif yang diterima, berbanding negatif," kata Mawar.

Pasangan ini juga sudah mula berlakon bersama di dalam sebuah telemovie yang bakal ditayangkan tidak lama lagi.

Kami mendoakan kebahagiaan Mawar dan Raf. Semoga hubungan mereka ada jodoh sehingga ke jinjang pelamin.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AL-FATIHAH - TUNKU ABDUL JALIL SULTAN IBRAHIM PULANG KE RAHMATULLAH

Tunku Abdul Jalil Sultan Ibrahim, 25, yang sebelum ini mengidap kanser hati pulang ke Rahmatullah pada jam 7.11 malam Sabtu di Hospital Sultanah Aminah Johor Bahru.

Menurut Pengerusi Majlis Jumaah DiRaja, Datuk Abdul Rahim Ramli, waktu ziarah bermula dari jam 9 pagi sehingga 11.30 pagi esok {Ahad), di Istana Besar Johor.

Almarhum Tunku Abdul Jalil akan dikebumikan di Makam DiRaja Jalan Mahmoodiah.

Untuk makluman, Tunku Abdul Jalil diputerakan pada 5 Julai 1990 dan merupakan Tunku Laksamana Johor. Almarhum disahkan menghidap kanser hati tahap empat dan pernah menjalani rawatan pemindahan hati di China.

Baginda merupakan adinda kepada Tunku Mahkota Johor, Tunku Ismail Idris Ibni Sultan Ibrahim Ismail.

Al-fatihah.

VIDEO ASTRO AWANI - Klik untuk tonton

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MALANG TAK BERBAU - MARYAM TERGELINCIR JATUH TANGGA SEMASA TEMAN RYZAL MENGUNDI

"Allahuakhbar.. Maryam tergelincir jatuh tangga semasa mengundi tadi, kepala dan belakangnya terhantuk.

"Baru siap pemeriksaan, Alhamdulillah tiada pendarahan dalaman, cuma bengkak di kepala, sakit belakang dan sedikit pening akibat hentakan di kepalanya.

"Hati-hati wanita yang naik tangga di sekolah semasa mengundi, pakai kasut yang bersesuaian agar kejadian begini tidak berulang."

Itulah tulis selebriti media sosial dan Youtuber DurianKimchi, Ryzal Ibrahim mengenai isterinya iaitu Maryam You Narae yang mengalami kecederaan ringan apabila tergelincir ketika sedang menuruni anak tangga selepas menemaninya membuang undi pada Sabtu.

Dalam hantaran di Instagram Stories Maryam pula, ibu kepada seorang cahaya mata itu menunjukkan kesan cedera ringan di jari dan bahagian belakang pinggulnya.

Malah, Ryzal dalam hantaran berbeza turut menasihati isterinya itu agar tidak terlalu asyik memandang telefon ketika sedang berjalan terutamanya sedang menuruni tangga.

Klik untuk gambar besar

 KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TEGUR CARA BUKA AIB ORANG - USTAZ ABU SYAFIQ DAKWA RESORT VIRAL TIADA KELULUSAN RASMI

"Perbuatan memburuk-burukkan perniagaan orang lain dengan membuka aib sedangkan anda boleh tegur secara harmoni adalah amalan yang perlu dijauhi. Lipas, darah dan sampah, 'mata lalat' sahaja yang tajam. Tegurlah dengan baik," ujar pendakwah bebas, Ustaz Abu Syafiq menerusi entri terbaharu di laman Instagram.

Ustaz Abu Syafiq tampil menegur tindakan individu yang memburuk-burukkan perniagaan orang lain dalam niat untuk memberikan kesedaran. Jelas Abu Syafiq, tindakan sewajarnya adalah menegur dengan cara berhemah dan harmoni tanpa perlu mendedahkan sisi buruk pihak lain.

Malah, Ustaz Abu Syafiq turut menyelar tindakan pemilik resort yang tular baru-baru ini dan mendakwa premis itu tiada kelulusan rasmi: "Resort tidak ada kelulusan yang rasmi. Tipu orang kuat. Lepas tu marah orang. Malulah jadi jutawan berlagak sombong hina customer buat fitnah sana sini. Bertaubatlah weei," tulisnya.

Terdahulu tular keluhan seorang atlet parkour yang mendedahkan resort milik seorang usahawan kosmetik tidak dijaga dengan baik dan kotor. Sehubungan itu, seorang usahawan kosmetik kemudiannya tampil mengemukakan bukti video membongkar tindakan dan aktiviti atlet terbabit sepanjang menginap di resort tersebut.

Klik untuk gambar besar

www.myartis.com / Sumber & foto: Astro Gempak & Instagram Ustaz Abu Syafiq

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAKON KOREA BERDEPAN PENJARA 5 TAHUN, GARA-GARA KIMA GERGASI

Hanya kerana menangkap tiga kima gergasi iaitu haiwan bercengkerang untuk dijadikan makanan dalam satu rancangan variasi popular Korea, tak pasal-pasal seorang pelakon Korea Selatan iaitu Lee Yeol Eum berdepan hukuman penjara lima tahun. Yeol Eum yang pada ketika itu sedang dalam proses penggambaran di Taman Negara Hat Chao Mai, Thailand dilihat memburu sebelum menangkap tiga kima gergasi di dasar laut.

Episod yang menyiarkan adegan menangkap kima pada 30 Jun lepas sekali gus mendedahkan salah laku pelakon berusia 23 tahun itu yang secara terang-terangan melakukan kesalahan yang didaftarkan di bawah spesies terancam dan dilindungi di Thailand. Menerusi pratonton episod akan datang, penonton boleh melihat pelakon lain dalam program berkenaan menikmati kima berkenaan.

Dalam pada itu, pada 4 Julai lalu, media Thailand melaporkan bahawa tindakan produksi dan pelakon yang terlibat jelas menyalahi undang-undang termasuk menggunakan bot atau melalui kaedah memancing untuk memburu hidupan bercengkerang itu.

Sementara itu, Ketua Pengarah Taman Negara Hat Chao Mai, Narong Kongaid, yang bercakap kepada AFP dipetik sebagai berkata, dia telah membuat dua laporan terhadap Yeol Eum atas tuduhan melanggar peraturan Taman Negara dan Undang-undang Perlindungan Haiwan Liar Thailand pada Rabu: "Dia boleh dijatuhi hukuman lima tahun penjara," ucap Narong kepada AFP.

www.myartis.com / Sumber: Astro Gempak & Astro AWANI

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ABANG SULUNG ALYAH DIJEMPUT ILAHI

"Assalammualaikum semua. Abang sulung saya Mohammad Fadzil Abu Hassan sudah kembali ke rahmatullah pada pagi tadi. Semoga rohnya di cucuri rahmat dan ditempatkan di kalangan orang-orang yang beriman. Amin, amin Ya Rabb," demikian tulis penyanyi Datin Alyah, 41, yang berkongsi berita sedih dimana beliau telah  kehilangan abang sulungnya, Mohammad Fadzil Abu Hassan yang meninggal dunia, pagi tadi.

Dalam perkongsian ringkas di Instagram itu, Alyah mendoakan semoga roh abangnya di cucuri rahmat dan ditempatkan pada kalangan orang-orang yang beriman.

Perkongsian Alyah dengan latar foto berwarna hitam itu menjelaskan dia dan keluarga kini dalam kesedihan akibat kehilangan insan tersayang pada 17 Ramadan yang juga sempena Nuzul al-Quran.

Melihat pada ruangan komen, rata-rata pengikutnya mengucapkan takziah kepada Alyah. Kami berharap Alyah sekeluarga semoga tabah dan sabar berhadapan ujian besar di bulan yang mulia ini.

Klik untuk gambar besar

www.myartis.com / Sumber: Instagram Alyah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 TAHUN CERAI, FARAH LEE MASIH TERSASUL NIAT SOLAT SEBAGAI 'MAKMUM'

"Walaupun cerai pun dah masuk 4 tahun dan belum jumpa Imam yang berkenan di hati hikhik.. still tiap kali nak solat akan tersilap niat as makmum. Taktau lah sebab dah terbiasa atau tu tanda tak kusyuk, atau mungkin jugak tanda perlu cari imam baru cepat2 ni," begitulah seloroh Farah Lee yang masih bergelar ibu tunggal.

Mengenai PKP, katanya dia tak berani nak keluar ke mana-mana kerana bimbangkan keselamatan anaknya.

"Farah memang tak berani nak keluar mana2 time PKP ni sebab yelah stay berdua je dengan Maream, kalau nak keluar akan kena bawak dia sekali. Urgent macam mana pun buat2 tak urgent. Risau kannn.? Huhu.. But alhamdulillah walaupun stock makanan dah nyawa2 ikan, tapi Farah amalkan supplement," tambahnya.

Klik untuk gambar besar

Untuk info, Farah dan bekas suami, pengacara TV3 Ally Iskandar bernikah pada 20 Januari 2012. Bagaimanapun, mereka berdua berpisah pada 17 Ogos 2016.

Mereka dikurniakan seorang anak perempuan, Maream Esabel, 6.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF AZIZ COMOLOT SAKAN...??

Beginilah jalan hidup seorang artis, populariti kadangkala menutup pintu hati mereka terhadap realiti kehidupan yang hanya sementara ini. Lebih menyedihkan, mereka sanggup bercium di hadapan orang ramai demi memuaskan nafsu dan sekaligus menampilkan sikap tidak peduli terhadap agama dan peminat yang menyokong mereka.Harapan kita, walaupun siapa artis itu... semoga mereka insaf bahawa kita bukan artis Barat yang hidupnya sekadar mencari syurga dunia. Tetapi kita sebaliknya artis Muslim yang dituntut mencari kerahmatan Allah buat bekalan hari akhirat kelak..!! Fikir-fikirkan...(\__/)(='.'=)(")_(")myartis 2009


"SIMPAN JAMBANG & WARNAKAN RAMBUT ANTARA SEBAB UNTUK SAYA MOVE ON" - DA'I SYED AKUI MENANGIS GARA-GARA TERTEKAN KES CABUL

"Saya pernah duduk sendiri menangis dalam bilik disebabkan tekanan. Hati saya bagaikan sudah pecah disebabkan perkara yang berlaku. Menyimpan jambang dan mewarnakan rambut antara sebab untuk saya move on. Saya tukar personaliti dan karakter supaya tidak lagi melihat muka yang dahulu.

"Setiap hari saya berdoa dan lakukan lebih banyak amal kebajikan supaya Allah dapat membuang perasaan tekanan itu," itulah kata pendakwah bebas Da'i Syed Iqmal yang membuat keputusan untuk mengubah penampilannya dengan mewarnakan rambut dan menyimpan jambang, dek kerana enggan memikirkan kisah lalu.

Untuk makluman, Syed berdepan dengan pertuduhan melakukan seks luar tabii dan mencabul seorang penuntut kolej swasta pada Oktober tahun lalu dan kes tersebut masih berjalan di mahkamah sehingga kini.

Bagi Syed atau nama sebenarnya Syed Shah Iqmal Syed Mohammad Shaiful, 27, perubahan tersebut memudahkan dia memulakan kehidupan baharu. Dalam pada itu, Syed mengakui dia terpaksa bersabar dengan kecaman yang diterimanya. Dia juga mengambil pendekatan untuk memaafkan sesiapa sahaja yang bercakap buruk tentang dirinya kerana tidak tahu akan perkara sebenar.

Klik untuk gambar besar

"Semua orang boleh bercakap tentang saya tetapi mereka tidak kenal saya secara peribadi. Jadi saya maafkan segala kecaman yang dilemparkan. Saya juga memohon maaf kepada sesiapa yang mungkin tergores hati dengan apa yang telah berlaku," ujarnya.

Dalam perkembangan lain, Syed berkata dia kini sibuk dengan perniagaan pakaian dan sekali lagi berkolaborasi dengan hub fesyen Starvillion dengan menampilkan koleksi kurta terbaharu.

"Syukur dengan kerjasama dengan Stavillion dan saya amat senang hati diberi kesempatan ini. Istimewa koleksi tahun ini adalah saya sendiri yang memilih reka bentuk dan warna yang menggambarkan peribadi saya," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT LAHIRKAN ANAK SULUNG - JULIANA EVANS KINI BERGELAR IBU

Alhamdulillah... tahniah kami ucapkan kepada pelakon Juliana Evans yang kini sudah bergelar ibu apabila selamat melahirkan cahaya mata sulung hasil perkahwinannya dengan Tengku Shariffuddin Shah Tengku Sulaiman Shah Al-Hajj.

Berita gembira tersebut dikongsikan Juliana menerusi Instostory miliknya dengan memuatnaik gambar memaparkan beliau berehat diatas katil sambil memandang bayinya yang sedang nyenyak tidur dengan wajah gembira. Selain itu, Juliana meluahkan rasa syukur dapat bergelar ibu: "Alhamdulillah... I am a mother".

Bagaimanapun ketika ini, Juliana masih belum mendedahkan wajah penuh anaknya itu, malah jantina dan juga nama penuh cahaya mata pertama pasangan ini juga masih belum diberitahu oleh mereka. Apapun, semoga dengan kehadiran bayi comel ini akan menambahkan lagi kebahagiaan rumah tangga Juliana dan suaminya.

Klik untuk gambar besar

www.myartis.com / Sumber & foto: Rotikaya & Instagram Juliana Evans

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UMRAH - LANA NORDIN & LISDAWATI TERBANG KE MEKAH

"Majlis kenduri doa selamat untuk ke tanah suci bersama keluarga, anak-anak yatim dan keluarga Lisdawati.... doakan semuanya berjalan lancar. Aminnnn," demikian kata Lana Nordin yang akan berangkat ke Tanah Suci Mekah bersama pelakon Lisdawati hari ini.

Artikel terdahulu:

NAFI RAMPAS KEKASIH ADIRA
LANA & LISDAWATI BAKAL TUNAI UMRAH

Untuk makluman, Lana, adik lelakinya dan Lisdawati akan mengejakan umrah selama dua minggu.

Klik gambar untuk size besar

"Tiada apa yang saya minta kecuali dikurniakan kesihatan yang baik untuk saya dan ahli keluarga. Selain itu, saya juga memohon bertemu jodoh dan dimurahkan rezeki. Semoga doa saya ini akan diredhai Allah S.W.T," tambah Lana.

Lana & Lisda terbang ke Mekah bersama

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


'BERTUNANG' DENGAN FASHA: "TIADA, SIBUK KERJA" - AIDIL AZIZ

"Tiada majlis bertunang pun kami masih lagi berkawan rapat dan kenali hati budi masing-masing. Buat masa ini kami masing-masing sibuk dengan kerja.

"Insya-Allah kalau ada jodoh kami akan beritahu pada semua," ujar pelakon Aidil Aziz yang menafikan spekulasi sudah mengikat tali pertunangan dengan aktres Fasha Sandha baru-baru ini.

Aidil, 31, berkata, mereka masih belum memikirkan soal perkahwinan dalam masa terdekat memandangkan kedua-dua kini fokus dengan kerjaya lakonan masing-masing.

Aidil mengulas khabar angin bahawa dia dan pelakon jelita itu sudah mengikat tali pertunangan baru-baru ini selepas bekas suami Fasha iaitu Rizal Ashram atau dikenali Jejai mengucapkan tahniah di laman Instagram miliknya.

Dalam pada itu, Aidil berkata, dia selesa berkawan dengan Fasha disebabkan sikap penyayang dan baik hati yang ada pada wanita itu.

Klik untuk gambar besar

"Saya sentiasa menghormati dia dan dia seorang yang baik hati dan penyayang. Apa yang baik kita ambil dan kelemahan kita baiki sama-sama.

"Banyak perkara yang saya belajar daripada dia dan niat saya untuk berkawan dengan dia juga baik," ujarnya.

Sementara itu, Aidil mengakui rezekinya lebih murah selepas berkawan dengan ibu kepada dua orang cahaya mata tersebut.

"Alhamdulillah, susah nak cakap tentang rezeki, jodoh, maut semua Allah dah aturkan. Saya bersyukur apa yang sudah diberikan," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI KE SYRIA, YATT MOHON DOA: "WALAUPUN BERDEPAN PELBAGAI RISIKO..."

Menerusi satu entri yang dimuat naik di laman Instagram, pelakon Yatt Hamzah memaklumkan suaminya, Mohammad Zulfadhli Khairuddin dipanggil untuk menyertai misi kemanusiaan musim sejuk di Syria, namun kali ini agak berisiko kerana ia dijalankan ketika pandemik Covid-19 sedang mengganas di seluruh dunia.

Kata Yatt, meskipun ia agak membahayakan diri suaminya, namun dia merelakan demi membantu umat Islam yang memerlukan. Yatt turut meminta semua mendoakan agar perjalanan dan misi suaminya diselamatkan.

"Suami saya dipanggil ke Syria lagi untuk misi kemanusiaan musim sejuk. Misi November 2020 kali ini luar biasa sikit kerana ia dilaksanakan di tengah-tengah pandemik Covid-19 yang masih belum surut, dan terpaksa ambil masa yang panjang dari biasa.

Klik untuk gambar besar

"Walaupun berdepan pelbagai risiko bahaya, namun kerja-kerja membantu ummah perlu diteruskan. Dari awal PKP (Perintah Kawalan Pergerakan) yang pertama bermula bulan Mac 2020 lagi, dia dan team @mapimofficial jarang sekali duduk rumah. Pusing satu Malaysia sebagai frontliner untuk membantu rakyat yang dalam kesusahan akibat pandemik.

"Sekarang tiba masa untuk membantu rakyat Syria pula yang memang sentiasa dekat di hatinya dan hati saya juga. Kasih kami terhadap saudara Islam di Syria dan Palestin memang luar biasa setelah banyak pengalaman berada di bumi para Anbiya itu.

"Sebelum itu, saya mohon sangat doakan suami Mohd Zulfadhli Khiruddin dan teamnya, selamat pergi dan pulang, dan pengorbanannya meninggalkan anak-anak dan isteri demi panggilan jihad ini diredai dan diberkatiNya," katanya.

Terdahulu, Zulfadhli terpaksa menangguhkan pemergian ke Syria pada Januari lalu untuk berada di sisi Yat yang itu ketika melahirkan anak keempat mereka. Sekadar info, Yatt mendirikan rumah tangga dengan juruvideo Mohamad Zulfahdli Khairuddin pada Februari 2016.

Dalam perkahwinan kedua Yatt itu mereka dikurniakan tiga cahaya mata Suci Humaira Iqlima, Suci Hayfa Medina dan Suci Hawa Zulaikha. Sementara dalam perkahwinan pertamanya yang terdahulu, Yatt mempunyai seorang lagi anak iaitu Suci Hanania Malika.

www.myartis.com / Sumber & foto: Astro Gempak & Instagram Yatt Hamzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NELYDIA SENROSE BERGADUH DENGAN QI RAZALI DEPAN PUBLIC?

"Saya tidak terkejut sama sekali isu ini timbul kerana ia perkara normal dan ianya berlaku sangat pantas. Pada saya, normal jika sepasang kekasih berselisih faham tetapi perselisihan faham itu bukan kerana hubungan kami ada masalah,  sebaliknya kerana isu luar yang lain," demikian kata Nelydia Senrose mengenai isu 'pergaduhannya' dengan Qi Razali depan umum.

Semuanya gara-gara dakwaan 'seseorang' yang memberitahu media bahawa mereka terserempak dengan pasangan kekasih itu sedang 'bergaduh' di sebuah pusat membeli-belah di Damansara, Selangor.

Malah gelagat mereka turut menarik perhatian orang sekeliling kerana Nelydia dilihat mengalirkan air mata. Disebabkan itu, timbul tanya tanya sama ada hubungan pasangan ini mempunyai masalah atau baik-baik sahaja.

Bagaimanapun, Nelydia menjelaskan bahawa hubungannya dengan Qi baik-baik sahaja dan harap peminat yang terlihat dia menangis tidak salah faham. Nelydia menjawab kekeliruan tersebut ketika ditanya media di majlis berbuka puasa HBO Despicable Me 2 versi Bahasa Malaysia di Le Meridien, Kuala Lumpur, kelmarin.

Terdahulu, ditanya mengenai persiapan sambutan Syawal tahun ini, Nelydia berkata yang mereka sekeluarga tidak begitu teruja menyambut Raya kerana baru sahaja kehilangan nenek sebelah ayahnya kira-kira sebulan lalu.

"Tahun ini kami tidak begitu teruja dengan persiapan menyambut raya kerana baru sahaja kehilangan nenek kami. Boleh dikatakan setiap tahun kami akan pulang ke kampung beraya, namun tahun ini mungkin kami hanya beraya di sini (Kuala Lumpur) dulu sebelum pulang ke kampung pada Raya kedua untuk melawat pusara nenek," ujar Nelydia dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


NABIL AHMAD KINI BERBADAN SADO

Jika sebelum ini ramai artis kita mula tunjuk sado, kini giliran Nabil Ahmad pula yang tunjuk sadonya.

Siap ada six pack lagi! Waahhh... untunglah Nazirah Ayub dapat suami macam tu. Heh!

Yelah... Nabil kan ada buka gimnasium bersama seorang rakan kongsinya, Sam Adnan yang terletak di 11A Jalan Aminuddin Baki, Taman Tun Dr Ismail, Kuala Lumpur.

Klik gambar untuk size besar

Foto kredit: IG Cash Razak & Facebook Nabil Ahmad

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


4 FOTO - MAJLIS ULANGTAHUN PERTAMA ANAIS, ANAK SAKINAH

Baru-baru ini, pelakon Sharifah Sakinah dan suaminya, Aliff Adha telah mengadakan majlis hari lahir lebih awal untuk anak sulung mereka, Anais Adha yang akan genap setahun pada 24 Mei ini.

Melihat pada majlis yang diadakan di GlamHall, Damansara Perdana, Sakinah bersama suami dan anaknya itu memakai pakaian berwarna sedondon iaitu hitam.

Selamat hari lahir kami ucapkan kepada Anais dan semoga dia menjadi anak yang solehah dan berbakti kepada kedua ibu bapanya.

Klik untuk gambar besar

www.myartis.com / Foto: Hlive, Sharirah Sakinah IG, Sharifah Shahirah IG & Wajie Ibrahim IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HILANGKAN TAKUT - AWAL, SCHA LAKUKAN RAWATAN GIGI BERSAMA LARA

Bagi menghilangkan ketakutan kanak-kanak itu terhadap doktor gigi, pasangan selebriti, Awal Ashari dan Scha Alyahya terpaksa melakukan rawatan gigi bersama-sama anak mereka.

Dalam video yang dimuatnaik di laman Instagram Lara, menyaksikan kanak-kanak itu sedang menangis dan Awal sedang memujuknya. Dalam masa sama Scha menjalani rawatan membersihkan gigi.

Awal berkata, Lara seorang yang mudah mesra dan dia juga okey apabila diberitahu akan bertemu dengan doktor gigi.

"Bagaimanapun, sebaik saja melihat peralatan dalam bilik itu, dia mula menangis. Lara juga mudah belajar dari contoh dan sebab itulah kami turut sama-sama menjalani rawatan gigi.

"Supaya dia dapat melihat sendiri bagaimana pemeriksaan gigi dilakukan di mana ia tidaklah seperti yang dia bayangkan. Insya-Allah, kalau dia lihat semua okey, dia juga akan lakukannya pada temu janji akan datang," katanya.

Klik untuk gambar besar

Menurut Awal, sebagai ibu bapa, mereka sangat memahami setiap kanak-kanak itu ada kelemahan masing-masing. Begitu juga dengan Lara yang takut dengan doktor dan peralatan untuk rawatan dalam klinik.

Namun, pada usia Lara sekarang, mereka harus membawanya untuk menjalani pemeriksaan gigi sebagai salah satu langkah penjagaan gigi.

"Kalau boleh, kami tidak mahu paksa kerana doktor gigi memang akan guna banyak peralatan. Kami tidak buat kalau anak tak sedia lagi.

"Doktor di klinik gigi itu pun sarankan supaya kami mulakan dengan pemeriksaan gigi yang tidak menggunakan peralatan," tuturnya.

www.myartis.com / Sumber: Berita Harian & Instagram Lara Alana

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK VIDEO MENARI - NETIZEN TEGUR QUE HAIDAR JAGA AURAT ANAK

"Ratu's 12th birthday," tulis pelakon Que Haidar yang berkongsi video tarian bersama anak sulung perempuannya, Tengku Ratu Haidar bersempena sambutan hari lahir yang ke-12, menerusi platform TikTok.

Video yang mencapai lebih 1.2 juta tontonan di laman sosial tersebut telah mencuri perhatian ramai dimana rata-ratanya memuji wajah Ratu kelihatan comel dan sangat mirip dengan penyanyi popular Selena Gomez sewaktu muda.

Malah, ada yang terubat rasa rindu mereka kepada ibu Ratu, guru tari dan koreografer hebat, Linda Jasmin ketika melihat dia menari. Dalam pada itu, tidak terkecuali ramai yang memberikan teguran supaya pelakon filem Rock itu menjaga aurat anak perempuannya.

Untuk makluman, Que dan Linda berkahwin pada 14 Februari 2009. Pasangan tersebut dikurniakan dua cahaya mata perempuan iaitu Tengku Ratu Haidar dan Tengku Cleopatra Haidar, 9. Linda juga memiliki seorang anak lelaki, Qalif Khan hasil perkahwinan sebelum ini.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZMI SAAT: " LEGA ISTERI TIDAK LAGI MENGIGAU KETIKA TIDUR TERINGATKAN ARWAH ANAK KAMI"

"Saya sedar kena kuat untuk isteri dan syukur Alhamdulillah kami reda dengan ketentuan takdir ini. Namun, masih perlukan masa untuk mengubat kesedihan hati. Cuma, saya berasa lega kerana Nazira tidak lagi mengigau ketika tidur dan tiba-tiba menangis pada waktu malam teringatkan arwah anak kami. Sekarang, keadannya boleh dikata semakin baik dan stabil.

"Walaupun dia masih belum betul-betul boleh melupakan saat-saat indah bersama cahaya mata kami, tapi Nazira tetap kuat dan tabah. Malah, saya sentiasa memberi semangat kepadanya," kata penyanyi Azmi Saat, 34, yang kini lega apabila isterinya, Nazira Muhammad tidak lagi mengigau ketika tidur kerana teringatkan anak mereka, Allahyarham Khairul Afnan yang meninggal dunia, 30 September lalu.

Azmi ketika dihubungi berkata perasaan sedih itu masih dirasai isterinya, namun agak terkawal kerana ada masa dia okey, ada ketika menangis juga disebabkan menanggung rindu. Azmi dalam pada itu turut mohon didoakan kekuatan buat isterinya. Menurut penyanyi lagu 'Tulus' ini, pantasnya masa berlalu sudah lebih sebulan anak sulungnya itu kembali ke sisi Yang Esa.

Klik untuk gambar besar

"Selain terus mendoakan Afnan, saya juga ada merancang menghasilkan lagu istimewa buat arwah anak yang melodinya dihasilkan oleh Ajai, manakala lirik ditulis Ahmad Fedtri Yahya. Alhamdulillah, saya suka dengan melodi dan lirik dihasilkan itu kerana sangat sesuai dengan cerita saya. Malah, semoga lagu ini akan diterima baik oleh pendengar nanti," ujarnya.

Azmi berkata penghasilan lagu itu juga akan menjadi permulaan untuk memacu kerjaya nyanyiannya semula selepas berehat agak lama akibat Perintah Kawalan Pergerakan (PKP) kerana penularan Covid-19.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA DIPERTAHAN PAKAI JEANS KOYAK - ADIK TURUT DIKECAM

Ketika ini, Noor Neelofa yang merupakan seorang pelakon, pengacara dan usahawan kini sedang bercuti bersama adik-beradiknya yang lain di Eropah.

Percutian Neelofa bersama adik-beradiknya itu ternyata menarik ramai mata yang turut sama mahu melihat keindahan alam di mana mereka pergi.

Namun begitu, cara pemakaian Neelofa menjadi perdebatan di laman sosial sehingga membuatkan kakaknya, Noor Nabila mempertahankan Neelofa.

Melalui gambar yang dikongsikan, Neelofa dilihat memakai seluar jeans yang koyak di bahagian lutut sehingga mengundang komen berunsur kecaman mahu pun nasihat.

Klik untuk gambar besar

Dek kerana itu, kakak kepada Neelofa, Noor Nabila tampil mempertahankan adiknya menerusi akaun Instagramnya pada baru-baru ini.

"Pengumuman kepada cik kiah cik kiah kepoci: Lofa pakai inner tau, dia pakai legging warna kulit, lofa cakap sorry sebab lupa nak DM uols dulu sebelum pakai," kata Nabila di IGnya.

Sementara itu, dalam masa yang sama pakaian adik Neelofa, Nur Ameera Khan turut menjadi bahan kecaman di Instagram.

Dalam muatnaik beberapa gambar mereka bercuti, Ameera telah menggayakan baju yang cukup ringkas namun turut menampakkan bahagian perutnya dan bahagian belakang badan.

Perkara tersebut lantas mengundang rasa tidak puas hati terhadap adik Neelofa itu kerana ada warga laman sosial beranggapan pakaian tersebut adalah tidak sopan.

Dalam pada itu, ada yang menyifatkan adik Neelofa tidak matang dan seperti kebiasaan juga, wujud pengira dosa di bahagian komen. Bagaimana pertimbangan dosa dilakukan oleh mereka tidaklah kami ketahui.

Tindakannya itu menyebabkan bahagian komen tersebut dipenuhi dengan kecaman dan kritikan. Kebanyakan netizen turut mengaitkan ibu dan bapa Ameera yang tidak melarang anak gadis mereka daripada berpakaian seksi.

Sebelum ini, adik Neelofa yang berusia 16 tahun itu pernah dikecam gara-gara dia membuat keputusan untuk tidak lagi berhijab pada tahun lalu.

Apa yang pasti, ke mana sahaja dan apa saja keluarga ini lakukan, pastinya ia akan menjadi perhatian.

www.myartis.com / Sumber: Rotikaya & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SHUK BERSYUKUR 'JOB' MASIH MASUK MESKIPUN DIHAMBAT KONTROVERSI

Pelawak Shuk Sahar, 35, bersyukur apabila dia masih mendapat tawaran membuat persembahan termasuk menjadi duta produk, meskipun terpalit kontroversi pergolakan rumah tangga.

Shuk berkata, biarpun ada beberapa tawaran kerja atau 'job' dibatalkan selepas kisah sensasinya tular, masih ada pihak yang mahu memberinya peluang beraksi.

"Tidak perlulah saya beritahu pihak yang membatalkan tawaran. Hakikatnya, memang ada beberapa tawaran dibatalkan. Namun, bukan semua. Ada 'job' yang dilakukan tahun lalu, masih memberi peluang sama. Contohnya, program I Can See Your Voice (ICSYV) musim baharu.

"Ini antara program kesayangan... Saya bersyukur masih diberi peluang untuk terus menjayakannya. Saya bersyukur walaupun saya diuji begini, masih ada rezeki diberi Allah untuk menyara keluarga," katanya.

Klik untuk gambar besar

Ditemui pada majlis pelancaran kempen Ramadan Raya Jakel 2021 di Jakel Mall di ibu negara, baru-baru ini, Shuk bersyukur gedung tekstil berkenaan melantiknya sebagai duta, buat tahun kedua. Shuk juga bersyukur memiliki rakan-rakan yang memberi sokongan sepanjang dirinya dilanda kontroversi.

"Saya bersyukur dapat kawan-kawan yang baik. Sebagai contoh, dalam suatu pertandingan di mana saya, Mark Adam dan Achey terbabit. Jika saya menjadi mereka, mungkin akan berfikir banyak untuk mengambil saya. Kawan-kawan saya masih okay dan terus menyokong. Malah, ada yang mengambil berat seperti saya ahli keluarga sendiri," tuturnya.

Bertanya mengenai hubungannya dengan isteri, Shuk berkata, mereka baik-baik sahaja: "Apa yang saya kurang, saya cuba perbaiki agar hubungan kami menjadi lebih baik. Apa yang lebih penting adalah apa yang isteri dan keluarga saya rasa.

"Saya tiada salahkan isteri saya atau sesiapapun. Apa yang berlaku adalah salah sendiri. Kita sebagai manusia ada pilihan. Apabila kita pilih untuk melakukan perkara itu, kita kena sedar, kita tidak boleh salahkan sesiapa.

"Itulah antara pengajaran yang saya peroleh. Selain itu, saya dan keluarga menjadi lebih rapat. Saya menjadi lebih berhati-hati dan berfikir panjang ke hadapan," ujarnya.

Terdahulu, Shuk telah kehilangan pekerjaan sebagai penyampai radio Hot FM selepas kontroversi rumah tangga bersama isteri, Rossalennah Natassyiah Asshaferah atau Sera hangat diperkatakan.

Menerusi beberapa entri yang dimuat naik di laman Instagram (IG), Sera mendedahkan suaminya masih menjalinkan hubungan cinta dengan wanita lain. Shuk juga pernah dikaitkan dengan seorang wanita pada Julai, tahun lalu.

Untuk makluman, Shuk dan Sera mendirikan rumah tangga pada 2015 dan dikurniakan dua cahaya mata perempuan iaitu Nur Qurratul Ain dan Nur Assyifatu Aimy.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHEF RIZ SELAMAT BERTUNANG DENGAN ANA DAHLIA

Setelah dilanda pelbagai kontroversi, akhirnya Ana Dahlia dan Chef Riz selamat bertunang hari ini. Majlis tersebut berlangsung di kediaman Ana sendiri iaitu bertempat di Changkat Jering, Taiping, Perak dan sekaligus menutup gosip 'janda' yang cuba di adu domba oleh pihak tertentu.

Difahamkan, rombongan pihak lelaki yang disertai oleh Chef Wan sendiri membawa lima dulang hantaran termasuk sebentuk cincin pertunangan. Dengan ikatan itu, maka majlis pernikahan dikatakan bakal berlangsung penuh adat pada 11 Disember nanti di tempat yang sama dan diikuti dengan majlis menyambut tetamu di sebelah pihak lelaki pada 18 Disember di Sungai Koyan, Raub, Pahang.

Hantaran pertunangan - klik untuk imej besar...

"Majlis pertunangan dilakukan dalam suasana yang sangat ramah, meriah dan gembira kerana saya terpaksa membuat jenaka untuk membuat semua orang berasa selesa. Pada mulanya mereka telah minta hanya RM10, 000, tetapi dengan nasihat saya ia telah dinaikkan ke RM20, 000 kerana bagi saya belanja perkahwinan sekarang bukanlah murah. Mereka semua amat gembira dengan cadangan itu.

"Bila bercakap dengan Ibu Bapa Ana dan saudara-maranya, serta-merta saya dapat melihat mereka sangat lembut, berbudi bahasa dan kuat agama. Jadi saya sangat gembira akhirnya dapat bertemu dengan besan saya," ujar Chef Wan dipetik melalui FBnya.

Klik untuk imej besar...

  ..

  ..

Photo: Chef Wan & Serina Redzuawan


LAGENDA 'STAR WARS' MENINGGAL DUNIA

Belum reda kesedihan peminat meratapi kematian penghibur antarabangsa, George Michael yang menghembuskan nafas terakhir pada usia 53 tahun di kediamannya di England, semalam... hari ini, aktres Hollywood Carrie Fisher, yang melakonkan watak Princess Leia dalam siri filem "Star Wars" pula dilaporkan meninggal dunia.

"Billie Lourd dengan sedih mengesahkan bahawa ibunya tercinta Carrie Fisher meninggal dunia pada 8:55 pagi ini (waktu tempatan)," kata anak perempuannya dalam satu kenyataan yang dikeluarkan oleh jurucakap keluarga, Simon Halls.

"Dia disayangi oleh seluruh dunia, dan dia akan dirindui," tambahnya.

Untuk info, Fisher meninggal pada usia 60 tahun. Beliau mengalami serangan jantung semasa dalam penerbangan dari London ke Los Angeles dan dikejarkan ke Pusat Perubatan UCLA Ronald Reagan.

Rakan bintang Star Wars Mark Hamill berkata dalam tweetnya: "Tiada kata #Devastated."

Sumber: Reuters

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ELFIRA LOY DIRISIK KELUARGA SUFIAN SUHAIMI

Segala teka-teki mengenai hubungan pelakon Elfira Loy dan penyanyi Sufian Suhaimi akhirnya terjawab apabila Sufian mengakui bahawa keluarganya telah merisik Elfira di kediaman pelakon itu semalam.

Kedua-dua artis itu turut berkongsi sedikit bayangan majlis berkenaan menerusi rakaman langsung di Insta Story.

Majlis merisik itu telah berlangsung di Cheras dengan pemberian sebentuk cincin tanda hubungan serius yang terjalin diantara mereka sejak empat bulan lalu.

"Tiada apa yang nak saya sembunyikan dengan apa yang terjadi pada hari ini. Ia benda baik. Itu saja yang saya boleh kongsi kerana tiada perbincangan lanjut untuk majlis seterusnya (kahwin)," kata penyanyi yang terkenal menerusi lagu 'Terakhir' itu.

Dalam masa sama, Sufian juga mengharapkan pengakhiran yang baik dalam hubungannya dengan Elfira.

"Tiada apa yang nak disembunyikan antara kami. Harap hubungan kami akan menemui penamat yang baik. Harap semua juga dapat mendoakan yang baik," ujarnya.

Klik untuk gambar besar

Sementara itu, Elfira juga percaya majlis merisik yang berlangsung sebagai tanda kesungguhan Sufian untuk membawa hubungan mereka ke fasa serius.

"Ya, memang selain beraya, turut diadakan majlis merisik. Saya percaya apa yang terjadi ini sebagai memberi tahu isyarat kedudukan sebenar kami. Cuma fasa lanjut itu belum dibincangkan lagi.

"Saya menyenanginya dan selama ini, apa yang kami belajar, komunikasi itu penting dan menjadi teras hubungan kami," tuturnya.

Terdahulu, Elfira pernah menerima 23 kuntum bunga ros sempena sambutan hari lahirnya yang ke-23, Mac lalu daripada Sufian.

Malah Elfira juga mengejutkan ulang tahun ke-25 tahun Sufian, Mei lalu, dengan mengajaknya menaiki helikopter dan seterusnya meraikan hari lahir lelaki berkenaan di Seremban.

Kisah hubungan intim mereka bukan lagi rahsia. Apapun tahniah diucapkan kepada pasangan merpati dua sejoli ini. Semoga segala persiapan dan perancangan ke fasa seterusnya akan berjalan lancar.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


TERIMA SUNTIKAN ASTRAZENECA - NOURUL LEGA TAK ALAMI KESAN SAMPINGAN SELEPAS SEMINGGU

"Sikit saja vaksin ni. Tak sakit. Alhamdulillah untuk kami anak beranak tak ada apa-apa kesan sampingan sama ada demam atau sakit badan. Saya tahu ada yang pening atau rasa nak pengsan.

"Biasanya sebab kita takut sakit atau seram rasa sakit. Tak kurang juga yang risau atau fikir yang bukan-bukan. All in the mind. Insya-Allah tak ada apa. Vaksin hanya untuk lindung kita dan orang lain sekeliling kita.

"Ingat tak masa kita kecil kita dapat vaksin polio, diphtheria dan macam-macam lagi. Rubella pun. Tak ada apa kan? Semua tu untuk lindung kita daripada tak kena penyakit tu semua. Samalah juga vaksin AstraZeneca ni," demikian tulis enyanyi Nourul Depp menerusi laman Instagram miliknya.

Melihat pada entri tersebut, Nourul memberitahu dia dan keluarganya tidak mengalami kesan sampingan yang teruk seperti demam atau sakit badan, selepas seminggu menerima suntikan dos pertama vaksin AstraZeneca.

Klik untuk gambar besar

Nourul atau nama sebenarnya Noorulhuda Abdul Wahab dalam masa sama turut menasihati orang ramai agar tidak berasa bimbang untuk mengambil suntikan vaksin tersebut.

Menurut penyanyi berusia 44 tahun ini, vaksin itu merupakan pelindung diri daripada penyakit sama seperti suntikan yang diambil ketika zaman kecil.

Ramai rakyat Malaysia sudah menerima suntikan vaksin AstraZeneca sejak awal Mei dan pendaftaran pusingan kedua secara sukarela pula akan dibuka kepada individu berusia di bawah 60 tahun bermula pukul 12 tengah hari Rabu. Tempahan akan dibuka bagi Pusat Pemberian Vaksin (PPV) di Kuala Lumpur, Selangor, Pulau Pinang, Johor dan Sarawak.

Dalam pada itu, Nourul berharap rakyat Malaysia menjalankan tanggungjawab dengan mengambil suntikan vaksin itu dan tidak bersikap pentingkan diri sendiri.

"Pesan ni sebagai manusia. Sama macam hangpa (anda) semua. Hidup atas dunia ni bukan kita seorang saja. Kalau kita seorang, senang. Kalau kena apa-apa, mati seorang. Kami tak mewakili sesiapa atau kerajaan. Tapi kami wakil manusia lain yang mahukan kedamaian mental dan kehidupan.

"Selagi ada benda ni, hidup tak tenteram. Kita ditakutkan dengan macam-macam. Jadi, jangan pentingkan diri sendiri. Selfish yang orang dok sebut tu, tu la maksud dia. Jaga diri," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"IT'S A BOY AGAIN" - SUAMI GEMBIRA TASHA MANSHAHAR SELAMAT MELAHIRKAN ANAK KEDUA

Alhamdulillah... tahnaih kami ucapkan kepada penyanyi Tasha Manshahar yang telah selamat melahirkan anak keduanya yang merupakan bayi lelaki. Berita gembira itu dikongsikan Tasha menerusi hantaran di Instagram miliknya, semalam.

Tasha atau nama lengkapnya Nur Nadia Natasha Mohd Manshahar berkata dia masih memerlukan rehat yang secukupnya selepas bersalin: "Alhamdulillah, saya selamat bersalin siang tadi (semalam). Syukur, kedua ibu dan anak berada dalam keadaan sihat cuma mommy perlu rehat," jelas Tasha.

Dalam pada itu, suami kepada Tasha, Raqib Majid turut meluahkan rasa gembira dengan kehadiran anak keduanya: It's a boy again. Apa yang bagus tentangnya? Mommy masih kekal menjadi queen dan princess dalam keluarga kecil kita," katanya.

Raqib yang juga merupakan seorang pengacara, menitipkan doa buat anak keduanya agar dapat berjasa pada keluarga, agama, dan bangsa suatu hari nanti. Untuk makluman, Tasha dan Raqib mendirikan rumah tangga pada 8 september 2018 dan dikurniakan dua orang cahaya mata lelaki.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS FIZZ FAIRUZ, PEKIN IBRAHIM PULA JADI 'WANITA' DALAM 'COVERINA'

Masihkan anda ingat dengan dengan watak wanita dalam filem Mat Tudung yang dilakonkan oleh Fizz Fairuz? Selain menerima kritikan, ada juga pihak yang memuji lakonan Fizz Fairuz kerana berjaya membawa watak tersebut dengan baik.

Terkini, watak yang serupa digalas pula Pekin Ibrahim yang turut membawa watak wanita dalam filem 'Coverina'. Cuma bezanya, Pekin menjadi wanita tidak bertudung, seksi, bersopan santun dan pemalu.

"Dalam filem ini, saya bukan jadi mak nyah atau pondan, tetapi perlu berpakaian wanita dan menjadi seorang gadis. Semuanya bermula selepas watak Kamal Ali pergi meminta kerja di sebuah kedai motosikal yang dimiliki bos wanita lakonan Siti Elizad.

Klik gambar untuk size besar

"Kerana salah nama dari Kamal Ali tertukar jadi Kamelia, maka bermulalah perjalanan Kamal menjadi wanita. Nak tahu lanjut kenalah tengok filem ini nanti. Pada masa sama, Kamal memang meminati bosnya itu.

"Maka, terjebaklah Kamal untuk menyelami jiwa wanita dengan menyamar sebagai golongan hawa. Kalau nak tengok Pekin menyamar jadi wanita bawa superbike, kenalah tengok cerita bergenre komedi ini bertajuk Coverina," ujar Pekin dipetik sebagai berkata.

Untuk info, filem Coverina adalah arahan Khalid Nazri, iaitu adik kepada pengarah dan pelakon, Ahmad Idham.

"Cerita ini memang lawak dan banyak unsur jenaka. Saya sendiri tak sabar nak melihat hasilnya," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAMBAR TERKINI HAYLA, ANAK PEREMPUAN WAWA ZAINAL & AERIL ZAFREL

Menerusi laman IG Aeril Zafrel, dia telah sudi berkongsi gambar terkini anak keduanya yang diberi nama Hayla Maghfirahtul Adzkiyaa.

Isterinya, Wawa Zainal melahirkan anak kedua mereka pada 18 Ogos lalu dengan seberat 2.84 kilogram.

Sebelum ini mereka telah dikurniakan anak sulung lelaki iaitu Ahmad Fakhruddin Attar.

Klik gambar untuk size besar

>

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


WAN MAIMUNAH 'BERBULAN MADU' BERSAMA MAKPOL

Mak Wan kini sedang berbulan madu!

Artikel terdahulu:

PERKAHWINAN 'EMAS' - WAN MAIMUNAH SELAMAT NIKAH

Begitulah sumber yang diperolehi daripada Eizla Bridal, pereka hiasan perkahwinan Wan Maimunah, 60, dan Makpol Saimon, 53, yang berpejabat di Johor Bahru. Namun tidak diketahui destinasi mereka berdua, apa yang penting bagi kita ialah mereka gembira dan bahagia sebagai suami isteri.

Bagi yang belum tahu, pasangan ini telah selamat bernikah pada 13 Disember lalu tanpa sebarang mas kahwin berbentuk wang ringgit. Mereka nikah di Tropical Inn, Johor dengan hanya sekali lafaz.


2 FOTO & VIDEO - SEMPENA ANNIVERSARY, HAIRUL AZREEN KONGSI WAJAH PUTRANYA

Hari ini merupakan ulangtahun perkahwinan yang pertama bagi pasangan Hairul Azreen dan Hanis Zalikha.

Menurut Hairul, kelahiran putra sulungnya Yusuf Iskandar merupakan hadiah paling bermakna bagi mereka.

Sempena hari istimewa itu, Hairul menerusi laman Instagramnya telah berkongsi wajah anaknya yang lahir pada 3 Mei lalu.

"Hari ini 5/6/2016 genap setahun anniversary saya dengan isteri saya Hanis Zalikha. Yusuf hadiah paling bermakna buat kami untuk anniversary yang pertama ni. Alhamdulillah.

"Ramai sangat yang sayang dan doakan Yusuf, jadi saya kongsi gambar pertama putra kami serta throw back kenangan kami bersama. Alhamdulillah, Happy Family. I love my wife and my son Yusuf Iskandar. Happy Anniversary sayang," ujar Hairul yang memuatnaik sebuah video istimewa di laman IGnya

Tahniah kami ucapkan sekali lagi dan selamat ulangtahun perkahwinan buat Hairul dan Hanis.

VIDEO SEMPENA ANNIVERSARY PERTAMA

ATAU TONTON DISINI

Sumber: Hairul Azreen IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom